
Vuosi 2012



Vuoden 2012 saatteeksi


Ollaan Santerin kanssa uudenvuoden jälkeen Hoilolassa. Airikin tulee loppiaiseksi ja käydään Väyrysen vaalitilaisuudessa Jyväskylän yliopistolla.


Jousi kirjoittaa minulle Viagra reseptin. Lääke toimii hyvin.


’Läänin’, Ratapihantie 9, suuri yleissaneeraus alkaa.


Sunnuntaina 5. helmikuuta Sauli Niinistö valitaan presidentiksi.


Eira soittaa Kokko Eikan kuolemasta. Hokkasen Tauno kuolee.


Maalis- ja huhtikuulla tehdään Riitan ja Kallen kanssa kovalla kiireellä Läänin ja Virastokeskuksen töitä.


Toukokuussa ostetaan Hoilolaan huonekaluja: levitettävät sohvat molempiin huoneisiin; ja paljoja, myös kaupunkisänkyyn.


Loppukuusta käydään työporukan kanssa Tallinnassa.


Kesäkuussa Airi kirjoittaa Ilmin kirjeitä puhtaaksi ja tekee niistä kirjan Erikille häälahjaksi. Ilmi raivostuu myöhemmin julkaisutilaisuudessa ja kääntää sen lähes skandaaliksi.


Kuun lopulla käydään perinteisesti Päijälässä.


Heinäkuussa selkä vihoittelee koko ajan.


Käydään Lappeenrannassa Erikin ja Annan häissä.


Kuun lopulla tehdään matka Kotkaan ja Haminaan.


Elokuussa Läänin ja Virastokeskuksen töitä. Selkä vihoittelee ja Santeri on huonossa kunnossa.


5. syyskuuta olen ensi kertaa magneettikuvauspöntössä.


Santeri kuolee maanantaina 10. syyskuuta aamuyöllä.


Terttu on huonossa kunnossa. Ja minun selkäni.


Jerryn, Reijo Merivaaran, kuolinilmoitus on HSssa.


Kärvistelen selkäni kanssa: sovitaan, että menen leikkaukseen Ortoniin, jos hälyttäviä oireita ilmenee.


Lokakuun alussa Ismolta leikataan toinen jalka polvesta ja toisesta jalasta varpaat.


Hilta Aavasaksalla kuolee marraskuun puolivälin jälkeen.


Marraskuun lopulla tehdään Prahan messumatka.


Joulukuun 1. päivä liukastun Sittarin parkkipaikalla ja selässä tapahtuu ihmeparantuminen. Vältän taas puukon.


Ylösen Veikko kuolee: meiltä jää ruostumaton tiinu tekemättä.


Ennen joulua käydään siskojen kanssa Jonnan 60-vuotispäivillä Tukholmassa.


….


Eläke 36.674, palkat 61.676 > ansiotulot 98.350 €.


Olen merkinnyt lukeneeni 39 kirjaa.


….


Sunnuntai 01.01.2012; 23.05


Vuoden ensimmäisenä päivänä tuli kävelyaskeleita melkein 15000. Käytiin päivällä sataman suunnalla, suuren roskavuoren päällä. Kyllä siihen mäkeen on monta kuormaa aikoinaan ajettu.


Oli vaihteeksi aurinkoinen päivä, pakkasta 5-6 astetta.


Syötiin kun tultiin kotiin 3 jälkeen.


Ajoin töissä ja Kulmavuorenkadulla ja kävin katsomassa Missä kuljimme kerran. Kaunis tumma nuori nainen näytteli pääosan. En jaksa nyt katsoa netistä hänen aatelista tarkkaa nimeään.


Sellainen repaleinen spektaakkelihan se kokonaisuutena oli: paksu kirja ja pitkä ajanjakso olisi ehkä pitänyt rajata.


Söin kun tulin kotiin ja katseltiin Kotikatsomon Putoavia enkeleitä.


Viimeyönä rakasteltiin. Airi tulee ehkä viikolla maallekin. Otan Santerin aamulla mukaan.


Tiistai 03.01.2012; 23.50, Hoilola


Tulin tänne eilen ja kotiutumisen jälkeen aloin lukea Proustin Kadonnutta aikaa etsimässä. Olen jatkanut sitä nyt illalla ja olen 1.osan sivulla 130. Kirja alkaa vetää harvinaisen hyvin. Luin muistaakseni tämän ensimmäisen osan 70-luvulla ja siitä on jäänyt mieleeni päähenkilön äidinodotus.


Olin tänään auton 180-tuhannen huollossa: koko kirkonkylän reissuun meni kolme ja puolituntia; koko valoisa osa päivää.


Yöllä satoi pari tuumaan lunta: koko luonto oli valkoinen aamulla.


Minulle tuli viime yönä horkka: pari kertaa vuodessa se tulee. Piti laittaa lisää vaatteita päälle, että tarkeni peiton alla. Aamuyöstä tuli hiki.


Santeri on ollut rauhallinen eikä mourunnut lainkaan. Kun lähdin kirkolle, se pyrki ulos mutta nukkui rauhallisesti, kun tulin kotiin.


Olen harjoitellut Annan ja Pentin (Sylvin ja Akselin) laulua näinä kahtena iltana. Se on jo kahlautunut aika hyvin läpi.


Jasun kanssa juttelin päivällä: sillä alkaa selkä notkistua. Oli ollut jo parina päivänä töissäkin.


Riina Katajavuoren Oma-kuvat kirjaa olen lukenut ääneen: se on hyvää lukuharjoitusta, kun tekstion täysin arvaamatonta.


Oranssit ruusut maljakossa ovat täysin auenneet ja juoneet melkein kaikki veden.


Luen vähän Proustia ja menen nukkumaan.


Keskiviikko 04.01.2012; 23.25


Ei lumipyry sitten kovin vahvana tänne osunutkaan ja iltapäivällä mittari oli jo plussan puolella, illalla lumet putosivat humisten katolta.


Kävin ennen puoltapäivää kirkolla, kun luulin tulevan iltapäivällä suuremmankin pyryn.


Kun pyryä ei sitten kuulunut, etsin navetasta sopivat sauvat ja lähdin kävelemään. Oli tarkoitus kävellä vain Levän risteykseen ja takaisin mutta innostuin ja kävelin Levään. Vaikka enhän minä niistä mökeistä perille päässyt mikä niistä vanhan Levän kohdalla mahdollisesti oli. Sinne tuli matkaa Myllykankaantieltä 2 kilometriä (rannalla olevan talon numero oli 196), eli sama kuin olisi kävellyt Nurmaanpäässä.


Söin. Soitin vähän haitaria, luin, nukuin vähän ennen kuutta.


Luin illan mittaan loppuun Proustin 1.osan ja Riina Katajavuoren Oma-kuvat.


Katselin Paavo Väyrysen vaalitentin ja Donnerin Itse asiasta kuultuna. Soitin Airille.


Olen nyt aika virkeä ja taidan aloittaa vielä Proustin 2.osaa.


Torstai 05.01.2012; 23.45


Teemalta päättyi juuri Haluan rakastaa Peter. Kassila on käyttänyt Tea Istan vastanäyttelijänä Paul Osipovia ja hänen repliikkinsä on dubannut Matti Oravisto. Mitähän kulisseissa on tapahtunut: koko tämä elokuva oli mielestäni enemmänkin Kassilan omaelämäkertaa.


Soitin päivällä haitaria ja luin Proustia.


Kävin sauvakävelemässä Metsätietä Säynjärven kääntöpaikalle.


Lämmitin uunia ja paistoin illalla kalkkunaa.


Hain Airin ilta-autolta. Auton piti olla Airin mukaan 5 yli 7, mutta hän soitti Heinolasta, että se onkin jo 20 yli 6. Meni suunnitelmat vähän sekaisin, mutta ennätin laittaa padan alle tulet ja sytyttää pihatulet ennen kirkolle lähtöä.


Ei Airi sitten saunaan lähtenytkään: minä kävin ennen uutisia.


Timo Soini oli Ykkösen tentissä ja pärjäsi tapansa mukaan hyvin.


Uutispätkässä nainen hoiti dementikkoäitiään: tummat erikoiset silmät, jotka toivat minulle mieleen jonkun tutun naisen. Jotain samaa: hän on antanut minulle neuvoja, ei kauan aikaa sitten. Ei kauhean tärkeä henkilö, mutta erikoinen. Minua alkoi kummallisesti vaivata, kun en saa häntä tunnistettua. tulee aivan liki, mutta häviää sitten.


Proust alkaa oireilla: muisti ja aika.


Soitin iltapäivällä Pelastakaa lapset Ry:n ja kerroin kirjastosta. Sieltä luvattiin soittaa alkuviikosta.


Perjantai 06.01.2012; 22.55


Oltiin Jyväskylän Yliopiston Juhlasalissa Väyrysen vaalijuhlassa. Sali oli ihan täynnä. Väyrynen itse piti loistavan puheen, ja niin myös Laatikainen. Kyllä se pitää todeta, että ei näissä vaaleissa muita todellisia valtiomiesehdokkaita ole kuin Väyrynen. Hänen puheensa oli loistavasti rakennettu: alussa kevyesti sisään, sitten portaittain todellisiin asioihin, joita hän esitti suorastaan ’jylisevästi’, ja loppukevennykset saivat salin spontaaniin nauruun. Kyllä hän on Kekkosen puheista oppia ottanut. En voi kuvitella kenenkään muun pitävän tuon tason puhetta, koska heillä ei ole tuon kaliiberin sanottavaa.


Syötiin taksitolpan grillikioskilla ’kokolihahampurilaiset’. Totesin Airille, että tämän sortin ulkona syömiseen riittää yksi kerta vuodessa.


Oltiin keskipäivällä Airin kanssa kirkolla: vietiin hierontapöytä ja hän hieroi Eiraa. Tultiin sieltä ja syötiin vähän; lähdettiin vaalitilaisuuteen: linja-auto lähti 16.15.


Tänään jäi sauvakävely, jäi haitarinsoitto, ja lukeminenkin hyvin vähiin. Pitää yrittää näitä asioita huomenna korjata.


Lauantai 07.01.2012; 22.15


Tänään on ollut yllättäen aika erilainen päivä.


En tullut tappaneeksi netissä käyntejä pois ja Airi oli käynyt niitä katselemassa aamupäivällä, sillä välin kun olin kirkolla käymässä. Nousi kova rähinä: minä olin katsellut lapsipornoa! Siihen oli viimeisenä jäänyt teinipornon sivulta se kaikkein lapsellisimman näköinen tyttö, jolla oli hyvän näköinen pillu ja jota olen joskus katsellut.


Airi oli jo katsonut Pieksemälle lähtevän ilta-auton valmiiksi ja uhosi lähtöään.


Siinä sitten sanailtaan taas kerran ihan spontaanisti: heitin johonkin väliin, että olen olevinani naimisissa, mutta naidakseni saan vaan joskus ilmojen edellä. Ja Airilta siihen perään samalla tavoin se vanha jankkaus, että hän tuntee miten minä sänkyyn tullessa vain pillua kyttään; että rakastelu ja naiminen ovat eri asia. Toki ne ovat; mutta aika paljon samaakin, jos on pari viikkoa naimatta ollut.


Hän siinä kiukuspäissään tuli paljastaneeksi rivien väliin, että tuntee minun päiväkirjani: että niistä moitteista, joita olen häneen kohdistanut, saisi rakennettua romaanin.


Olen näin arvellut olevan; jo aikoinaan siitäkin, kun hän on moneen kertaan korostanut miten ei aikoinaan mennyt lastensa taskujakaan penkomaan.


Tänään tuli lopullisesti talvi: lunta on satanut parikymmentä senttiä.


Airi lähti sauvakävelemään sanailun jälkeen ja minä sitten hänen jälkeensä kävin selvittämässä oletetun ’Lahteen’ vievän uuden tien: se oli noin puolen kilometrin pituinen metsäautotie, joka päättyi sinne vanhalle niitylle kääntöpaikkana.


Airi tuli varttia vaille kaksi ja vein hänet lumipyryssä kirkolle.


Ajattelin hänen soittavan ja lämmitin tunnin verran jo autoakin. Sitten rupesin lukemaan vanhoja lehtiä. Hän tuli sitten joskus kuuden jälkeen Jarkin ja Eiran kanssa.


Airi aina sanoo, että ’hän aina ilmoittaa menemisistään ja tulemisistaan’. Niin kuin nytkin.


Selasin kaikki rästilehdet ja revin niistä leikkeet.


Arskan vaimoa vainotaan nyt lehdistön suhteen jo toiseltakin suunnalta: he ovat ’miehensä kanssa’ tehneet valituksen naapuriin rakennettavasta kehitysvammaisten hoitokodista. Siksi Arska niin alakuloinen oli eikä jaksanut puhua, kun soitin.


Mutta nyt tämä juoruilu ja paskanpuhuminen saa riittää. Airi lähtee aamulla Pieksämäelle ja minä lähden päivemmällä Santerin kanssa Vuosaareen. Saa sitten nähdä, kauanko se elo siellä sujuu.


Sunnuntai 08.01.2012; 23.45, Vuosaari


Kyllä siinä taas aamupäivä meni lähtöä valmistellessa. Yritin muistaa kaikki tekemiset, mutta askelmittari unohtui arkihousujen taskuun.


Pirkko haki Airin vasta 10-11 välillä.


Oltiin Santerin kanssa 4 jälkeen kotona.


Järjestelin tavaroita. Söin. Nukuin vähän.


Kävin töistä hakemassa Sipralexin. Ajattelin kokeilla sen vaikutusta lähipäivien esiintymisien suhteen.


Järjestelin loput lehtileikkeet: viime vuosi on nyt mapissa!


Tein eväät. Työvaatteet ovat valmiina vaihdettuna.


Airi oli lähettänyt valkoisen kissan kuvan. Luulin sitä pennuksi, mutta se on heidän sukulaisMaijansa 15-vuotias kissa.


Olivat katsoneet Aitiopaikan; Airi samalla hieronut Pirkkoa.


Aitiopaikassa Miitta Sorvali loisti konsulttina.


Tälle päivälle on tullut tarpeeksi tehtyä; mennään Santerin kanssa nukkumaan.


Maanantai 09.01.2012; 23.15


Pitkän talvikauden ensimmäinen työpäivä; hyvin se meni.


Huomenna on tiukempi paikka Oikeusministeriön kokouksessa. En juuri mitään ole asian eteen ennättänyt tehdä, mutta tuskin muutkaan suunnittelijat ovat kovin pitkälle edenneet.


Ketola piti tiukkavauhtisen ELYn suunnittelukokouksen: kaikki on levällään, ELY:llä itsellään, jonka pitäisi näyttää esimerkkiä koko Suomen liike-elämälle. Kokous oli melkein toisinto eilisiltaisesta Piiraisen ohjaamasta tv-näytelmästä.


Ja huominen on käsittääkseni vielä astetta raskaampi versio.


Kyllä tässä pitää alkaa harkita eläkkeelle siirtymistä.


Mutta minähän olen aina pitänyt teatterista!


Kävin ostamassa uuden askelmittarin ja Sittarissa kaupassa.


Airi oli jo kotona, kun tulin. Oli tullut junalla. Toi tullessaan Savon Sanomat, jossa siinäkin oli sama Hesarin juttu Arskasta vaimoineen. En Maria tarkemmin tunne: Arskaa nämä sammakot kyllä liikauttavat pahemman kerran.


Ihminen tekee suurimmat virheensä tuntiessaan olevansa oikeassa, kun laajempi näkemys maailmasta on juuri pettänyt: pelkän oikeassa olemisen tunteen pohjalta.


Eila soitti: kertoi että velimies on hävinnyt pyhien jälkeen. No, sitä auttaa pikkusen siinä häviämisessä se lähettämäni satanen.


Tällaista, tällä kertaa, tästä maailmasta.


Tiistai 10.01.2012; 23.10


Teemalla pyörii Matti Kassilan Talvinen Helsinki. Tapiolaakin, vielä melko harvaan rakennettua. Wärtsilän portti avautuu 4 jälkeen.


Merete Mazzarella on kirjoittanut kirjan kahdesta rakkaudesta. Suvi Ahola nostaa sen rinnalle Matti Mäkelän Kaksi vaimoa.


Meillä piti tänään vaihtaa ikkunoita keittiösivulle, mutta se siirtyi huomiseen. Tulin päivällä vasiten tilannetta katsomaan, söin vähän ja lähdin sitten Oikeusministeriöön suunnittelukokoukseen. Pertti veti kokousta jämäkästi tapansa mukaan. Porukka oli jo jotenkin tuttua ja jännitys alkoi vähitellen lientyä itse kullakin. Kaikki meni ihan hyvin ja tuli hyvä mieli.


Airilla oli mummopäivä: vein hänet aamulla, noudin illalla mukaani.


Nukuin vähän ja heräsin uutisten lopuille. Airi tuli kuntoilusta yhdeksän jälkeen.


Poljin vähän kuntopyörää ja kävin kylvyssä.


Näin ne etukäteen vaikeiltakin tuntuvat päivät menevät.


Huomenna tapaan lääkärini. Minulla on tehty lista asioista, joista meidän pitää keskustella.


Keskiviikko 11.01.2012; 22.00


Loskainen päivä: satoi vettä ja räntää. Yöllä luvataan kylmenevää.


Kävin aamulla lääkärini luona ja käytiin listani asiat läpi. Puhuttiin potenssilääkkeestä ja hän kirjoitti reseptin: Viikin apteekki korvasi sen jollain toisella, jossa ei ollut katkaisuviivaa; puukolla sitä katkaisin ja toinen pää lensi hukkaan. Kokeilen nyt sitä säilynyttä!


Jousi on asiallinen lääkäri. Puhuttiin kohonneella olevasta maksa-arvostakin: sanoin sen johtuvan viinistä. Ei hän sitä hälyttävänä pitänyt eikä mitenkään moralisoinut. Mutta laskeahan sitä pitäisi.


Ajoin Pasilaan ja tavattiin viemäripinnoittajien kanssa.


Käytiin Kimmon kanssa Läänillä etsimässä mallihuonetta ja palkki/valaisin asennusta. Homma meni solmuun ja Kimmon piti lähteä kokoukseen. Huomenna me mennään Jasun kanssa selvittämään mitä siinä olisi tehtävissä.


Nämä kolme päivää ovat hoituneet nyt ihan hyvin. Pitää siirtyä nyt rauhalliseen, harkittuun elämään.


Rakennusmiehet laittoivat meille uudet ikkunat. Makuuhuoneen ja parvekkeen välinen ikkuna ei kuulemma kuulunut toimitukseen.


Airi lähtee Sadun kanssa huomenna Tallinnaan.


Minä kuulostelen nyt tabletin vaikutusta ja menen Airin viereen.


Torstai 12.01.2012; 23.15


Ykkösellä päättyi Järvenpää lukiolla pidetty vaalitentti. Se oli sikäli hyvä veto, että se saattaa tuoda nuoria äänestäjiä mukaan. Soini otti pikkusen Eva Biaudetin kanssa yhteen rasismista, mutta muuten ei juuri väittelyä syntynyt.


Kyllä tabletin vaikutus aamuyöstä tuntui, mutta Airi ei ollut mitenkään suostuvaisen tuntuinen. Ei hän ole sitä koskaan kesken unien ollut. Mutta tulipahan tunne kokeiltua myöhempää käyttöä varten.


Oltiin Jasun ja Riitan kanssa selvittämässä mallihuonetta ja palkkia siihen. Asia selvisi periaatteellisesti hyvin ja laitoin siitä tiedotteen valikoidusti suunnitteluryhmälle. Pertti ei voinut olla vastaamatta tapojensa mukaan, että nyt sitten vain äkkiä suunnitelmat mallihuoneesta. Toki siitä voidaan suunnitelmaakin tehdä, mutta kysymys on lähinnä sen palkin roppaamisesta kattoon, joka onnistuu parhaiten, kun menee itse paikan päälle ja selittää mihin se pannaan (suunnitelmat mallia Timo Viljanen).


Kierrettiin Riitan kanssa C-osan pohjoinen viemärilinja kellarikerrosten osalta. Huomenna jatketaan: meidän pitää saada se homma alta pois, että Riitta pääse piirtämään Läänistä jonkinlaista luonnosta. Sovittiin, että me lähdetään kahdestaan avaamaan alakattoja ja selvitetään, mahtuuko jäähdytyslinjat käytäville. Lähinnä siinä lienee kysymys kannakoinnin poraamisesta.


Illan mittaan purin sähköpostit.


Kotiin tullessa kävin Sittarissa ostamassa toimistolle perinteistä kulutushyödykettä.


Perjantai 13.01.2012; 22.45


Anne Flinkkilän vieraana on 3 syöpähoidon läpikäynyttä naista.


Onhan minullakin tämä sairaus, joka ei käänny ainakaan parempaan suuntaan ja eläähän tämän kanssa pitää. Ja tämä toinenkin, tämä liiallinen viinin juonti.


Mietiskelin aamulla Läänin plaania jäähdytysputkiston suhteen. Lähdettiin Riitan kanssa Pasilaan 10 jälkeen. Käytiin C-osan yläkerrokset läpi uuden viemäripinnoitussatsin suhteen. Mentiin Läänille ja avattiin alakattoa kahdelta käytävältä: kyllä sinne jäähdytysputkia mahtuu, mutta kannakointi muodostuu ongelmaksi. Katsottiin vielä kuilujakin: sunttauskeskusten miettiminen on vielä hakusessa.


Tavattiin Lindqvistin Harrikin kavereineen ja juteltiin eri töiden säätöasioista.


Ajettiin toimistolle: satoi hiljalleen lunta.


Söin ja hoidin silppuja.


Savolaisen Seppo soitti aamulla: heillä oli C-osan säätöasioista kokous, josta Esko jo minulle viikolla soitti. Sanoin Sepolle niin kuin viikolla Eskollekin, etten siihen hommaan nyt jouda enkä halua sekaantua. Hoidan sitä sitten, kun meidän suunnitelmamme ELYn suhteen tulee ajankohtaiseksi ja asialle on lopullisesti pakko jotain tehdä. Käytiinhän me Riitan kanssa jo niitä puhaltimia katsomassa, kun selvitettiin viemärituuletuksia ullakolla.


Kävin ennakkoäänestämässä Väyrystä, koska hän on mielestäni siitä porukasta ainut Valtiomies!


Tulin Sittarin kautta kotiin ja laitoin ostokset paikoilleen.


Soitin Airille: olivat Sadun kanssa Hotellilla.


Meinasin lähteä jo aikaisemmin nukkumaan, mutta viini piristi.


Niin, hain Sittarin reissulla Suomalaisesta kirjakaupasta Juhana Harjun kirjan Ravintoa sydämelle. Kun kuuntelin häntä radiosta, innostuin. Nopea selaaminen kirjaan ei tuottanut samaa innostusta. Muta aion lukea kirjan.


Lauantai 14.01.2012; 22.50


Mikon kanssa juteltiin viime yönä melko pitkään. Taisi olla jo lähempänä kahta, kun menin nukkumaan.


Nousin ennen kymmentä. Aamutoimien ohessa katselin Ykkösaamussa poliisipäällikkö Paateroa.


Lähdin liikkeelle puolilta päivin ja kävin ensin Sittarissa kaupassa ja hakemassa pesulasta takin.


Ajoin Hakaniemeen: ei Annella ollut mitään uutta; ostin Aarne Laurilan kirjan Oi sä sulo Helsinki.


Siitä toimistolle viemään viikon piimät ja leivät.


Pihlajamäestä ajoin kotiin: purin kauppatavarat ja lähdin ajamaan Länsisatamaan.


Laiva tuli neljältä maihin. Vietiin Satu kotiin ja ajettiin Vuosaareen.


Keitin perunoita ja käytiin saunassa.


Syötiin blinit mädin kera, perunaa ja savulohta.


Katsottiin lauantai-illan viihteet.


Airi katsoo taltioitua Juurakon Huldaa Hollywood-versiona.


Menen pesemään hampaat ja odottelen puolikastabletin vaikutusta.


Sunnuntai 15.01.2012; 22.30


Kyllä se lääke vaikutti, aika voimallisesti ja positiivisella tavalla.


Kerroin Airille asiasta aamulla ja pienen hämmästyksen jälkeen hän suhtautui siihen ihan asiallisesti ja rupesi kaiketi kelaamaan sitä tarkemmin päässään.


Nousin ennen kymmentä ja lähdin puolelta päivin ulos kävelemään. Airin piti lähteä myös, mutta hän nitkahdutti selkäänsä tuossa siivotessaan ja otti Panadolia ja meni sänkyyn.


Käytiin katsomassa iltapäivällä Varasto. Se oli hyvin tehty elokuva. Ari-Pekka Toivonen ja Minttu Mustakallio olivat pääosissa.


Nukuin illalla vähän. Äsken katsoin Kotikatsomon Punaisen nauhan. Ei sekään huono elokuva ollut.


Eväät on tehty ja työviikko alkaa taas aamulla.


Maanantai 16.01.2012; 21.45


Airi leikkasi parran ja kävin kylvyssä.


Tulin töistä ennen 7ää; syötiin papusuikalemuhennusta: hyvää oli.


Kävin aamulla Kielotien Mehiläisessä: leikattiin laserilla vasemman korvannipukasta känsä. Toimitus kesti minuutin verran; puudutuksineen ehkä viisi minuuttia. Siihen lääkärin valmistautuminen ja paperityöt, yhteensä reilut 20 minuuttia. Mutta pitää sanoa, että hyvin ja tehokkaasti kaikki toimi. Hinta laskussa näytti olevan 180 €. Se menee meidän työterveydenhuollon piikkiin.


Ajoin sieltä toimistolle ja söin.


Lähdettiin Riitan kanssa Pasilaan. Selvitettiin ensin KAVAn asioita ilmanvaihdon säätöä varten. Sitten mentiin naapuritaloon ja saatiin kuin saatiinkin haravoitua kaukokylmäputkille reitti kulmakuiluun suoraan lämmönjakohuoneesta. Haravointi jatkuu huomenna seuraavien kuilujen suhteen. Tällä tavoin suunnittelutyö luonnosvaiheessa etenee. Sitä ei pidä tehdä liian hätäisesti.


Airilla on selkä tänään jo vähän parempi. Mennään nukkumaan.


Tiistai 17.01.2012; 21.35


Selvitin aamulla silppuja ja Läänin plaania itselleni. Soitin Paavolalle ja sovittiin, että voidaan mennä 3.kerrokseen avaamaan kattoja.


Lähdettiin Riitan kanssa 11 jälkeen paikan päälle. Selvitettiin pääkuilun ympäristö ja käytiin 8.kerroksessa katsomassa kuilujen tilanteet. Tältä pohjalta tein päätöksen kahden kuilun ratkaisusta.


Tultiin takaisin toimistolle yhden jälkeen. En ennättänyt syödä siinä, kun mandariinin ja omenan: lähdin Senjalle kahdeksi hierontaan.


Satoi lunta.


Kaivoksen Esa soitti: Läänin 8.kerroskin pitäisi tehdä samaan tasoon muiden kerrosten kanssa; ja vielä niitäkin kiireemmällä aikataululla: kevääksi valmiiksi. Siitä Pertti ilmoitellee lähipäivinä virallisemmin.


Illan tein silppuja ja piirsin alustavan reittipiirustuksen näiden kahden päivän selvitysten pohjalta.


Katselin sivussa 5ltä alkaneen Nelosen vaaliohjelman Sanomatalosta.


Tulin kotiin ennen 7ää. Syötiin. Lipponen oli Kolmosen tentissä. Oli toinen toimittaja, joka ei rääkännyt läheskään niin kuin eilinen Soinia.


Airi oli käynyt äänestämässä. Hänellä on selkä jo parempi. Tuli istumaan syliin ja sanoin leikin päin, että taidan ottaa napin. Puoli nappia sitten äsken otinkin. Saa sitten nähdä onko sille käyttöä. Joku käytäntöhän meidän pitäisi tähänkin elämänalueeseen saada muodostettua. Ei jäykkää rutiinia; jonkinlainen spontaani leikki.


Katselen kanavien uutiset ja menen nukkumaan.


Keskiviikko 18.01.2012; 23.10


Oltiin Kaupunginteatterissa katsomassa Vastanaineet. Mikko Kivinen hallitsee ohjauksessaan aika hyvin ajoituksen ja rytminkin, mutta nyansseista hän ei ymmärrä mitään. Näytelmässä olisi ollut aineksia ja säälitti jotenkin hyvien näyttelijöiden puolesta.


Hoidin silppuja ja mietin Läänin kokonaisuutta eteenpäin.


Päivällä kävin Pasilassa. Pertti ja Kauko ottivat Aurinkoraitin lattiatyötä vastaan: todettiin Pertin kanssa, että minun on turha tulla sinne kokoukseen istumaan.


Tarkensin Läänillä reittipiirrosta paikan päällä ja yritin etsiä piirustuksia 4.kerroksen muutoksista: en löytänyt.


Harri ja Björn olivat säätämässä KAVAa: selviteltiin naapuritilan ilmamäärää ja tyvipään kuristamista.


Viiden jälkeen lähdin kotiin, otin Airin kyytiin ja ajettiin teatterille.


Rakasteltiin viimeyönä puolikasnapin voimin. Kyllä se resepti on minun parhaitani: tunteetaas jotenkin elävänsä.


Tänään on ollut flunssa vuotavimmassa vaiheessaan, mutta ei se onneksi yskittänyt teatterissa, vaikka talouspaperia paljon menikin. Se menee ensiyönä pois tai sitten se kääntyy pahempaan suuntaan.


Torstai 19.01.2012; 23.10


Viimeinen suuri vaalikeskustelu päättyi vartti sitten Ykkösellä. Keskustelijoita oli liian paljon: ei syntynyt hedelmällisiä väittelyjä juuri lainkaan. Uosukainen oli kyllä ihan terävässä vireessä kollegansa kanssa vetäjinä.


Aamulla oli 15 senttiä lunta. Vein Airin Vaaralaan: olivat aloittaneet Mikon kanssa lumityöt heti 7 jälkeen.


Tein aamupäivän Läänin mallihuonepiirustusta. Söin ja lähdin Pasilaan ennen puolta päivää.


Tavattiin KAVAlla säätömies Björnin kanssa.


Sitten tapasin sattumalta Aurinkoraitilla Unskin ja selviteltiin minulle pultteja tauluteeveen seinäkiinnitykseen.


Kävin katsomassa LIIVIn 6.kerroksessa puhelinkopin tilanteen.


Sitten pidettiin Aurinkoraitin 2.vaiheen aloituskokous.


Mittailin Läänin mallihuoneessa minkä ennätin ja menin kolmelta katsomaan 8.kerroksen tilannetta tulevan remontin suhteen muun delegaation kanssa.


Kävi selville, että työ pitäisi aloittaa välittömästi ja Kimmo siinä jo kysyikin miksi me ei tehdä mallihuonetta tänne. Sinnehän minä sitä alun perin ajattelinkin, mutta kun ymmärsin Viren puheesta, että sinne muutetaan nyt heti ilman remonttia. Olin liian nopea, mutta tutkin illalla kuvista, että huonesyvyys on sama ja huomenna selvitämme mallihuoneen siirron 8.kerrokseen.


Hain Airin Vaaralasta ja ajoimme lumipöperössä kotiin.


Syötiin. Nukuin uutisiin ja katselin vaalikeskustelun.


Siinä sivussa selvitin keittiön ja makuuhuoneen välisen seinän: se on 7 senttiä paksu ’kananpaskaseinä’ eikä mikään levyseinä. Pitää huomenna Unskilta kysyä millä siihen saa yleensä mitään tarttumaan. Samalla juttelen millä aikataululla he pystyvät avaamaan Läänin 8.kerroksen alakattoja.


Perjantai 20.01.2012; 22.30


Lumipöperöinen aamu.


Lähdettiin jo aamusta Pasilaan. Selviteltiin ensin Riitan viemäripinnoituslinjoja.


Mentiin Läänille ja tarkennettiin 4.kerroksen kuvitellun mallihuoneen leikkaus.


Sitten siirryttiin etsimään uutta mallihuonetta 8.kerroksesta. Päätettiin huone ja tehtiin tarvittavat mittaukset piirustuksia varten.


Annoin Jasulle puhelimessa tarkennetut tiedot mallipalkin suhteen.


Ajettiin suuressa pöperössä toimistolle. Selvittelin silppuja ja piirsin osan uuden mallihuoneen tietoja leikkaukseen. Siitä on hyvä jatkaa maanantaiaamuna.


Tulin Sittarin kautta kotiin. Syötiin.


Katselin Emma-gaalaa ja hoidin samalla kauppaillan rutiineja.


Eilen tuntui, että flunssa olisi menossa ohi, mutta nenä alkoi taas aamulla vuotaa entistäkin enemmän. Nyt se tuntuu taas olevan tasaantumaan päin. Toivottavasti se ei käänny pitkäksi yskäksi.


Inhimillisessä elämässä ole vieraana Kalevi Rinne: 45 vuotta skitsofreniaa potenut mies, joka yrittää olla tappamatta itseään.


Katson myöhäisuutiset ja menen nukkumaan.


Sunnuntai 22.01.2012; 22.50


En illalla tullut kirjoittaneeksi, kun otin saunan jälkeen napin ja menin Airin viereen. Ei nappi nytkään pettänyt.


Hoidin eilen normaaleita lauantain rutiineita siinä jo asettuneen sateen lumipöperössä.


Väyrysen vaalijuhlassa kävin iltapäivällä Finlandia-talolla.


Tänään otin asiakseni hoitaa televisio-ostot. Ja kyllä se hoidettua tuli.


Virityskin meni aluksi hyvin, mutta sitten olohuoneen televisio sekaantui täysin. Satu ja Janttu tulivat kylään ja Satu luki sitten käsikirjaa ja sai Jantun avustuksella virityksen onnistumaan.


Asensin illalla seinätuen ja keittiön pienemmän telkkarin.


Jäljelle jäi vanhojen pois vienti.


Haavisto meni reilulla prosentilla Väyrysen ohi ja pääsi Niinistön kanssa toiselle kierrokselle. Kyllä minä sinne olisin Väyrystä toivonut. Niinistöä minä en pysty kuvittelemaan presidenttinä; eli äänestän sitten Haavistoa.


Päivä meni muuten hyvin, mutta autoa parkkiin viedessäni kaaduin portaiden yläpään tasanteella. Minulla oli Anttilan kärryalusta kädessäni ja murjoin siihen jalkaani ja kättäni ja olkapäätäni löin asfalttiin; se on nyt melko kipeä. Käsi heiluu; ei siellä mitään luuta liene murtunut. Otan Buranan ja menen nukkumaan.


Maanantai 23.01.2012; 22.55


Alkaa vähitellen vituttamaan tuo televisiovaihdos. En saa signaalia läpi vanhasta digiboxista. Mietin joskus, että otan Tunnisen hoitamaan koko tv-vaihdoksen, mutta miten minä sen sitten unohdin. Nyt meni eilinen päivä ja äsken ähläsin pari tuntia. Ja vitutus senkun lisääntyy. Se hakee kanavat suoraan omalla digivirittimellään, mutta ei suostu hakemaan niitä boxin kautta. Ja tätä minä juuri myyjältä kysyin ja hän vakuutteli kaiken toimivan.


Tuli toinenkin takaisku heti aamulla: en muistanut eilen käydä kääntämässä autoon lämmitystä aamuksi ja sitten lähdin ajatuksissani ajamaan ja kaapeli jäi kiinni boxiin. Tajusin sen vasta toimistolle ja huomasin unohtaneeni puhelimenkin, joka oli eilen latauksessa olohuoneen johdossa.


Tulin niitä sitten 10 maissa hakemaan. Puhelin tietysti oli, mutta johto oli viety. Kaiketi murtauduttu jonkin ulkopuolisen toimesta, kun luukku oli auki. Tai mistä sen tietää. Kaikkiin käy sama avain: kaapelin voi käydä varastamassa avaimella milloin tahansa.


Kyllä minulla käsittääkseni on aika realistinen kuva tästä maailmasta, mutta aina se vaan jaksaa vittumaisuudellaan yllättää. Tämä kaapelinpätkä maksaa karvan alle 40 euroa, joka on sitä vailla, sen toki varastaa mieluummin kuin ostaa. Eli tarpeeseenhan se on mennyt.


Tämä ahneus ja siitä syntyvä sorto, joka taittuu rikollisuudeksi. Ja vähitellen yhteiskunta ei voi enää toimia turvallisesti: rakennetaan muureja ja hälyttimiä. Sekö on sitten vapaa yhteiskunta.


Airi oli käynyt lääkärissä: valitti vatsaansa rakastelun jälkeen.


Minulla olkapää vähitellen alkaa taipumaan ilman suurempaa kipua.


Aina kun on joku hyvä päivä, tulee heti perään monta huonoa päivää. Mutta näihin minä olen tottunut: sitä menee sitten laput silmillä ja tekee rutiinityötään.


Jotenkin tuo televisioshow pitäisi päätökseen saada.


Haavisto ja Niinistö ovat aloittaneet jo uuden taistelun.


Tiistai 24.01.2012; 22.45


Pertti piti iltapäivällä AVIn kerrosten ensimmäisen suunnittelukokouksen. Tunnelma oli leppoisa, vaikka AVIn edustajien puolelta oli selvästi ilmenevää muuttovastarintaa.


Tulin kotiin Itäkeskuksen Anttilan kautta. Sain sieltä neuvoja, joita kauppias pystyi antamaan ja 75 sivua netistä tulostettua käsikirjaa.


Ei niistä mitään apua ollut: koko illan tuossa taas pelasin ja yritin kanavia hakea vanhan digipoxin kautta, mutta ei se onnistunut yhtään paremmin kuin sunnuntainakaan. Soitan huomenna Tunniselle; minä en enää aikaani tuon sähellyksen kanssa vietä. Jos homma ei yleensäkään onnistu, sitten nostan siitä suuremman metakan. Mitähän Petteri Järvinen osaisi tähän sanoa.


Soitin Airille Pieksämäelle. Valvoivat ja vatkoivat sukunsa asioita.


TEEMAlta tuli Kekkosen valtiovierailua Neuvostoliittoon. Missähän vaiheessa Topi hyväksyi Kekkosen. Nostalgiaahan siinä oli, mutta onko tämä aika yhtään parempaa?


Minä menen nyt nukkumaan ja nousen aamulla suihkuun.


Keskiviikko 25.01.2012; 23.35


Lumisateinen ja pöperöinen päivä.


Riitan kanssa piti viimeistellä 4.vaiheen viemäripinnoituspakettia, mutta KAVAn asiat ajoivat ohi. Sain Harrin mittaamaan savunpoiston ja mentiin 11 aikaan Riitan kanssa paikan päälle; testattiin samalla peltitoiminnat. Kaikki oli OK.


Marjamäki tuli 12.30, oli tarkkana palopelleistä ja ilmamääristä.


Käytiin välillä katsomassa Läänin 8.kerroksen tilannetta.


Palotarkastaja (Harri Laakso kaverinsa kanssa) tuli 2lta. Harri oli vielä Marjamäkeäkin tarkemmalla päällä. Puutteetkin olivat selviä ja ne pitää täydentää ennen kuin hän paperin allekirjoittaa. Sovittiin uusi tapaaminen 8. päivä helmikuuta.


Ajettiin pöperössä toimistolle.


Söin ja hoidin jotain pientä ennen teatterille lähtöä. KOM-teatterin TOTTA-esitys oli kovin totinen.


Jätin Eilan asemalle jo odotin Airin junalta.


Syötiin. Pesen hampaat ja menen nukkumaan.


Torstai 26.01.2012; 22.50


Selvittelin tänään Pasilan silppuja ja Riitan kanssa tarkennettiin paikan päällä viemäripinnoituksen 4.vaiheen reittejä läpi.


Vein Airin aamulla Vaaralaan ja hain kotiin tullessa.


Nukuttiin illalla ennen uutisia. Syötiin.


Katsottiin toisen kierroksen ensimmäinen suuri vaalikeskustelu.


Teemaalta päättyi juuri Erkko Kivikosken Yö meren rannalla. Taisi olla kolmas kerta, kun sen näin. Ei se ole huono elokuva. Paljon hyviä tekijöitä siinä on kasalla ollut: Eila Pennasen käsikirjoitus, Lasse Mortensonin musiikki.


Viime yön uni jäi liian lyhyeksi: paikkasin sitä nyt illalla.


Lehtien selaamista on jäänyt rästiin, mutta menen nukkumaan.


Perjantai 27.01.2012; 22.25


Päivi Istala tyttärineen on vieraana Inhimillisessä tekijässä. Rankkaa on heillä elämä ollut.


Menin aamulla Pasilaan: Pertti veti pitkän kaavansa mukaan Aurinkoraitin ensimmäisen varsinaisen työmaakokouksen.


Kävin tarkistamassa Riitalle Antinpajan keittiölle menevän viemärin.


Kävin tankkaamassa, ostamassa apteekista sidetarpeita ja äänestämässä Haavistoa.


Ajoin toimistolle ja silppujen jälkeen laitettiin 4.vaiheen viemäripinnoitus pakettiin. Tilasin lähetin hakemaan rullan maanantaiaamuna.


Lauantai 28.01.2012; 22.15


Eilen näyttää jääneen kirjoitus kesken. Tuli kiire Airin viereen. Sittarin kautta minä tulin kotiin suuren ruokalastin kanssa. Syötiin; ei siinä sen erikoisempaa ollut.


Mutta sitten me rakasteltiin taas pitkästä aikaa. Hyvältä se tuntui.


Nousin ennen 9ää. Airilla oli sydämentykytys, joka kesti kolme tuntia. Juteltiin, että hänen pitää saada lääkäriltään lähete valmiiksi: kun tykytys seuraavan kerran tulee, pitää lähteä heti Mariaan. Tilanne pitää olla päällä, että saa syitä selville.


Aamutoimien jälkeen raahattiin vanhat telkkarit autoon. Ajoin töitten kautta ensin Hakaniemeen ja ostin Annelta muutaman kirjan. Kävin Elannossa käyttämässä pisteet.


Ajoin Kulmavuorenkadulle ja raahasin Airin vanhan telkkarin kellarista kyytiin ja viritin täältä viedyn keittiön telkkarin toimimaan.


Siitä Itäkeskukseen: sain sieltä edellisen kerran myyjän avukseni raahaamaan telkkarit autosta.


Ostin 2 samanlaista, kun tämä nykyinen keittiön telkkari: toisen maalle ja toisen Kulmavuorenkadulle, jonka vein heti perille.


Ajon Sittariin kauppaan. Hain Airille kortisonivoidetta apteekista. Ennätin nämä hoitaa juuri ennen kuutta, ja purkamaan kuorman ennen saunaan lähtöä.


Normaalit lauantai-illan rutiinit ja viihteet.


Uutisvuodossa oli presidenttiehdokkaat vieraana. Niinistö pyrki, ja oli enemmän esillä; ja pärjäsikin ihan hyvin.


Oikeistojohtajat toisensa perään ovat ilmoittaneet kannattavansa Niinistöä, mutta samalla sanoneet, että puolue ei sitoudu kummankaan taakse. Peli alkaa olla siinä mielessä nyt selvä Niinistön presidenttiyden suhteen.


Mennään nukkumaan: kyllä tämä maa Niinistölläkin toimeen tulee.


Sunnuntai 29.01.2012; 23.40


Olen hoitanut koko päivän kodin juoksevia asioita.


Päivällä käytiin katsomassa Rautarouva. Meryl Streep oli pääosassa hyvä, mutta muuten elokuva ei syttynyt: dramatiikka puutui.


Illalla oli Kolmosella missikisat ja Nelosella Jussi-gaala.


Ruuvasin leuannostotangon makuuhuoneen oveen. Nyt ovi ei mene kiinni: tanko tulee huulloksen ohi ja estää oven. Kaikki tällaiset projektit venyvät monen päivän mittaisiksi. Nousi taas vitutus päälle.


Airi valitti Viagrasta; että seisoi liian pönäkästi. Pari yötä tabletin puolikas meni hukkaan. Aamulla runkkasin vessassa.


Nukuin illalla reilun tunnin. Katselen nyt Teemalta Fernando Pessoan ja Konstantinos Kavafisen Runollista kohtaamista.


Lehtiä on lukematta.


Huominen ilta menee tangon korjaamiseen.


Pitäisi kai lyödä hanskat tiskiin, lopettaa tämä turha touhuaminen.


Maanantai 30.01.2012; 23.40


En minä tänään tangon paikkaa korjannut; meillä oli teatteri-ilta: Godota odottaessa. Pitkästä aikaa hyvää klassista teatteria: Eero Aho, Esko Salminen, Janne Reinikainen, Hannu-Pekka Björkman ja pikkupojan kaksoismiehitys. Muista aikaisemmista Kansallisteatterin Becketteistä Tarmo Mannin. Olivatko ne 70-luvun lopulla? Pitää selvittää netistä.


Tapsa piti tänään KAVAn vastaanoton, jossa työtä ei otettu vastaan.


Olin jälkeenpäin täsmentämässä ilmanvaihdon tarkepiirustusta: Tykkyläinen tuli siihen kaverinsa kanssa; olivat saaneet idean, että tehdään toinen olosuhdetila perätilan pienemmästä varastotilasta. Sovittiin, että lähettävät ehdotuksen Petulle ja Tapsalle; minä lupasin tutkia mistä löytyy kaukokylmää. Selvitin sen heti toimistolla: Komulaisen kanssa rakennettu runko löytyy aivan tilan alta.


Selvitin toimistolla tuntilistat ja muita silppuja. Sähköposti ei toiminut: joku laajempi serverihäiriö.


Ajoin teatterille: tilasin kahvit väliajalle ja kävin lipunmyynnissä siirtämässä Maaninkavaaran pääsiäisviikolta.


Hyvä päivä. Menen nukkumaan.


Tiistai 31.01.2012; 23.00


Airi oli illalla äänestämässä Niinistöä ja kuntoharjoittelussaan.


Ähelsin jotenkin tuon ovitangon paikoilleen ja nukuin vajaan tunnin ennen uutisia. Heräsin siitä puolihorteesta kumman masentuneena ja sitä on jatkunut tässä pitkin iltaa.


Eikä siinä kovin piristänyt molempien iltapäivälehtien laajat levittelyt Leo Lastumäen kuolemasta.


Jasu tuli aamulla toimistolle ja käytiin jäähdytyspalkkiasioita läpi.


Iltapäivällä tavattiin Läänillä Lahden arkkitehdin ja muiden suunnittelijoiden kanssa: käytiin mallihuoneasiaa läpi ja etsittiin naapuritalosta arkistotilaa; Kaukokin oli mukana.


Tämän päivän lehdet jaksoin selata; melkein pari viikkoa välistä on vielä kasassa.


Ei huvita nyt lääkettäkään ottaa: se on jo tullut niin monta kertaa turhaan otetuksi.


Putsasin Santerin korvat.


Luin Hesarista, että lemmikkieläimille on alettu syöttää masennuslääkkeitä. Tarve on ymmärrettävä: ne joutuvat elämään ihmisten kanssa: jos siitä ei elukka masennu, ei sitten mistään.


Minä hoidan vielä nämä talvelle ja keväälle tulevat työt; sitten mietin.


Ja vielä minä näillä potenssilääkkeillä nainkin: sitäkin mietin.


Jos en sitten mitään mieltä näe, sitten mietin.


Mutta huomenna minä töissä taas rupean elämään.


Keskiviikko 01.02.2012; 22.30


Tein aamun silppuja.


10 jälkeen lähdettiin Riitan kanssa Pasilaan. Käytiin tarkentamassa poliisien tiloissa LIIVIn 4.vaiheen kuilun edusta, säädettiin PK23 puhallinta pienemmälle; Riitta kuunteli ääniä ja seurasi tasapainoa oven välistä, kun säädin peltiä ullakolla.


Ajettiin Laineen Jukan toimistolle Arkadiankadulle hakemaan KAVAn palosuunnitelmaa. Juteltiin Jukan kanssa: hän oli jäämässä eläkkeelle parin kuukauden päästä, kun täyttää 58 vuotta. Uskalsin sitä epäillä ja hän itsekin oli jo pieniä myönnytyksiä tehnyt.


Tein illalla KAVAn loppupiirustusta ja tulin Sittarin kautta kotiin. Enää ei tavallisia 60 watin hehkulamppuja hyllyssä ollut. Uuden halogeenilampun hinnalla 3,90 olisi saanut melkein 10 vanhaa 40 watin hehkulamppua 4,90.


Syötiin. Katseltiin Kolmosen vaaliväittely.


Olen väsynyt ja menen nukkumaan.


Torstai 02.02.2012; 21.30


Tänään on ollut Helsingin seudun kylmin päivä: aamulla 20 ja nyt illemmalla 17 astetta pakkasella ja tuuli on lisännyt sitä ajoittain melkein 10 asteella.


Rosbergin toimiston arkkitehtipiirustukset olivat tulleet ja kävin aamulla niitä läpi: tein Riitalle valmiit pohjat, joille voimme alkaa jäähdytystä suunnittelemaan.


Lähdin päivällä liikkeelle pakkaseen ja hain Hakaniemen postista modeemin Kulmavuorenkadulle. Poikkesin siinä pakkasessa ja viimassa vielä Elannossa käyttämässä pistekortin: se on sellainen periaatteellinen kysymys, joka pitää hoitaa, jos jäsen on.


Ajoin Kulmavuorenkadulle ja purin paketin ja kytkin modeemin päälle; huomenna on luvattu avata linja. Halusin asian hoitaa, kun se nyt näin taloyhtiön ja Soneran puolesta esitettiin ja oli ajankohtainen. Myöhemmin se olisi teettänyt enemmän työtä.


Hoidin illan silppuja ja otin Airin kotiin tullessa Vaaralasta kyytiin.


Kello on 10 ja viimeinen vaalitentti päättyi. Kyllä siinä kumpikin hyvin edusti: Niinistö oli hieman hermostuneen väsynyt loppupuolella. Kyllä se heille kova rääkki on ollut.


Ennen tenttiä viikkasin roskapusseja Sittarin mainoksista: niitä on nyt melkein helmikuuksi.


Teemalla menee Niskasen Pojat. Ei se enää oikein kestä: olen sen jo niin monesti katsonut. Niskasen pateettisuus lyö turhan paljon läpi.


Perjantai 03.02.2012; 22.10


Rakasteltiin viime yönä: hyvältä se tuntui taas pitkästä aikaa.


Meillä oli aamulla Pasilan 2.kerroksen kokoustilojen suunnittelukokous. Lyötiin jonkinlaisia raameja kiinni projektin laajuudelle aja aikataululle.


Iltapäivällä ja illanmittaan tein KAVAn loppukuvat kuntoon ja laitoin ne kopioon.


Aamulla oli olkapää kipeä ja päivän mittaan kipu levisi käsivarsiin, myös vasempaan. Aloin jo epäillä sydänasioita, mutta ei se kuitenkaan sellaiselta vaikuta. Pitää mennä Karppiselle, jos se ei ala ohi mennä.


Tulin Sittarin kautta kotiin. Ostin kokonaisen norjanlohen ja palasteltiin se äsken: keittotarpeet, fileet pakkaseen ja yksi pala graaviksi.


Tänään on ollut lumisin päivä, minkä liikenteen suhteen muistan. Lähemmä 300 poliisille tullutta kolaritietoa Uudellamaalla. Sairaaloissa on nostettu hälytystasoa. Pakkanen, pöllyävä lumi ja ajoittain näkyvyys nolla: kyllä siinä vauhtia pitäisi vähän hiljentää.


Inhimilliseen tekijään on tullut uusi juontaja.


Lauantai 04.02.2012; 22.35


Pakkanen jatkuu. Ja pyrykin jatkui.


Kävin päivällä ostamassa teatterilippuja Stockmannilta; samalla poikkesin Ohlsonilla: ostin Kulmavuorenkadulle antennijohdon, piikit (pyöreä ja kantikas) ja herätteenä 19 kappaleen poranteräsarjan puolen millin välein. Poikkesin Annella Hakaniemessä.


Kulmavuorenkadulla testasin netin lankaa pitkin ja tikulla. Lanka on huomattavasti nopeampi ilmaisen 10 Megan linjallakin. Viritin uuden television. Siellä on nyt kolme televisiota rinnan. Pari niistä pitäisi kuskata Anttilan kierrätykseen.


Tulin Sittarin kautta kotiin.


Lauantai-illan rutiinit. Huomasin unohtaneeni lukulasit Kulmavuorenkadulle.


Olkapää oli aamulla kovin kipeä ja aloin hoitaa sitä Buranalla: se on auttanut; otan kolmannen nyt ennen nukkumaan menoa. Olen tässä ottanut kaikki muutkin lääkkeet.


Sunnuntai 05.02.2012; 22.30


Niinistö on nyt presidentti 2/3-osan enemmistöllä. Tosin 1/3-osa ihmisistä jätti äänestämättä.


Pakkanen on jatkunut, mutta on nyt jo hieman hellittämässä.


Käytiin katsomassa Aku Louhimiehen Vuosaari. Se on aika rankka elokuva. Hyvin tehty se oli ja ehkä siihen oli Louhimiehen oma elämäntilannekin tuonut oman intiimin lisänsä.


Viime yönä rakasteltiin, mutta Airiin sattui; tai hän ei ainakaan tuntunut nauttivan siitä. Koko homma jäi sitten kesken. Minä ilahduin niin kovasti näistä lääkkeistäni, mutta nyt sekin ilo sitten on ohitse.


Keittiön pöydän päällä hissilamppu sammui. Ehdotin jo päivällä, että mentäisiin Stockmannilta ostamaan uusi; ei me sinne ennätetty elokuvista tullessa ja hain Kulmavuorenkadulta lukulampun, jonka valossa tässä nyt olen illan vanhoja lehtiä selaillut.


Airi visioi minut taas kerran lukemaan tuoliin lattialampun alle. Kysyin miten minä siinä Hesaria lukisin. Joskus Airin realismi lipsuu todella pahasti. Sanoin, että olen lukenut lehteni aina pöydän ääressä ja tulisi ne loppuun asti sillä tavoin lukemaan; ellei se tässä onnistuisi, niin kotia pitäisi sitten vaihtaa.


Mutta Burana kuuri on parantanut minun olkapääni; ja sitäkin vastaan Airi esitti mielipiteensä.


Maanantai 06.02.2012; 22.05


Mikon kanssa juteltiin äsken. Todettiin, että Suomeen saatiin ihan hyvä presidentti. En viitsinyt Mikolle sanoa, että äänestin periaatteesta myös toisella kierroksella Niinistöä vastaan. Kyllähän se pitää myötää, että Niinistö tuntuu ainakin nykyisten puheittensa pohjalta jämäkältä ja saattaa hyvinkin pitää koko Suomen puolta äänekkäämmin mitä Halonen piti.


Hoidin aamupäivän silppuja.


Iltapäivällä käytiin Savolaisen Eskon ja Petun kanssa Otaniemessä Teklalla katsomassa huonesäätölaitteita: Tero oli siellä Eskon apuna niitä esittelemässä.


Illalla laitoin Riitan LIIVIn 3.vaiheen loppukuvat kopioon ja valmistelin aineiston huomen aamuksi: mennään Harrin kanssa kiertämään säädön silput läpi.


Sitten voidaan rauhassa keskittyä Läänin projekteihin.


Tiistai 07.02.2012; 22.40


Kokko Eikka on kuollut: Eira oli yrittänyt soittaa jo päivällä ja juttelin siitä Jarkin kanssa illalla, kun olin tullut toimistolle ja näin puheluja tulleen. Hirvipeijaisissa vielä näimme. Syöpä Eikan oli vienyt: Jarkki kai siitä oli jo jonkin aikaa tiennyt, mutta ei siitä tullut puhuneeksi varmaan omankin tilanteensa vuoksi.


Harrin kanssa tehtiin mittaus- ja säätötyötä melkein koko päivä ja saatiin kaikki säätösilput käytyä läpi; minun pitää ne huomenna dokumentoida.


Mikolla on vesirokko: vein Airin aamulla Vaaralaan ja hain illalla kotiin tullessa.


Nukuin vähän ja kävin uimahallilla saunassa ja vesikävelemässä.


Kakkosella on mennyt koko illan A2 Teema, Suomi-ilta: kokonaisuutena hyvä keskusteluporukka, vain muutamia sössöttelijöitä joukossa.


Airi menee aamullakin Vaaralaan: pitää mennä nukkumaan, kun on aikainen nousu.


Keskiviikko 08.02.2012; 23.35


Oltiin Kaupunginteatterissa katsomassa Katri-Helena: hyviä laulajia, mutta vielä parempia tanssijoita. Dramatiikaltaan se ei kovin häävi ollut, mutta mikä musikaali olisi.


Aamulla oli KAVAn uusintapalotarkastus: Laakson Harri oli kaverinsa kanssa, Hartikaisen Seppo, Kimi ja minä: ei siitä puhdasta listaa vieläkään tullut; Harri halusi tulla vielä katsomaan, kun peltimoottorien koteloinnit ovat valmiin.


Pakkaspäivä: -17/-15. Unohdin aamulla nostaa olutlaatikon parvekkeelta jäähtymästä ja kävin päivällä siirtämässä purkit jääkaappiin. Ei ne vielä ainakaan umpijäässä olleet.


Ärähdin Kaukolla päivällä, kun hän alkoi puhelimessa pitää sitä tyypillistä saarnaansa sovitusta tapaamispaikasta. Paha mielihän siitä tuollaisesta aina jää.


Meni mieli maahan siitä Eikan poislähdöstä. Jarkki on siinä kiikunkaakun; Terttu samoin. Omakaan ennuste ei kovin hyvä liene. Me olemme nyt se poislähtevä sukupolvi; ei siitä mihinkään pääse.


Mutta nyt minä menen vielä ihan vain nukkumaan.


Torstai 09.02.2012; 22.05


Heidi Hautala selittää, että valtio voisi luopua Finnairin omistuksestaan. Porvari on saanut nyt vihreäkaihisen renkinsä asialle.


Armeija lomauttaa, Nokia lomauttaa.


Olen aina ihmetellyt miten tätä kokonaisuutta voi kohentaa siirtämällä ihmisiä työttömyyskortistoon. Kurjuutta sillä kyllä voi kohentaa.


Haltonin kollegio oli Pasilassa: selviteltiin peltimoottoreiden palosuojausta ja sitten laajemminkin Läänin mallihuonetta ja mallipalkin sisään kuljetusta. Mittailtiin Riitan kanssa portaita: ei se kokonaisena sieltä tule. Sovittiin Nuoran Kimmon kanssa, että yritetään sitä maanantaiaamuna palasina.


Jan Andersson veti äsken jämäkästi A-talkin: näin onnistuu hyvin poliittinen keskustelu; keskustelijoita ei saa olla liian paljon ja puheenjohtajan pitää sitä hallita.


Soitin Kaukolle päivän aiheilla vähän tekosyin ja pyytelin anteeksi eilistä ärähdystäni. Tuntui, että se puhdisti tilanteen, vaikka ei siinä suurempia olisi muutenkaan jäänyt painamaan. Meillä on Kaukon kanssa työn suhteen aika lailla sama moraali: joku muu olisi saattanut soitolleni naureskella: Kaukon kanssa siitä tuli sellainen hiljainen hetki.


Tuli mieleen soittaa Haminan Reijolle, mutta en sitten saanut soitetuksi: en tiedä mitä hänen kanssaan tänään todella puhuisin.


Perjantai 10.02.2012; 22.05


Politiikan kenttä käy nyt kuumana pitkästä aikaa: Väyrynen oli Stillerin vieraana lehtimiesten kanssa. Keskustelu oli harvinaisen virkeää.


Kreikka alkaa olla nyt kypsä: ministereitä eroaa ja mielenosoitukset raaistuvat. Yleislakko jatkuu vielä huomisen ja sunnuntaille on luvassa vielä suurempi mielenosoitus.


Savolaisen Eskon kanssa katsottiin Läänin huonesäädön periaatteet.


Munck piti KAVAn puitteissa toisen tarkastuksensa ja kaikki oli OK; Kim oli mukana ja kaiketi tyytyväinen lopputulokseen.


Käytiin Hartikaisen Sepon kanssa katsomassa unohtuneet läpivientien tukkimiset.


Pöyhin Spondan talon mappeja ja löysinkin sieltä tarvitsemani.


Ilari lähetti illalla 4 jälkeen arkiston suunnitelmansa ja komenteli meitä Kimmon kanssa tekemään omamme keskiviikon kokoukseen mennessä varustettuna vielä kustannusarviolla. Kimmo kertoi aikaisemmin päivällä olevansa maanantain ja tiistain koulutuksessa: mahtaa maanantaina soitella, kun puhelimestaan selaa Ilarin viestin. Juttelen maanantaina asiasta Kaukon kanssa. Heitetään siihen raskas arvio LIIVIn K3-arkiston pohjalta. Pertti on sen verran ulkona tilanteesta, että se on nyt meidän Kaukon kanssa selvitettävä. Toisaalta sitä arviota ei ole kukaan keskiviikkona vaatimassakaan. Tämä on nyt turhaa rimpuilua: ei suunnittelutyö näin etene: siinä pitää suunnitellakin.


Pakkanen jatkuu vielä yön yli. Huomenna lauhtuu.


Ajattelin, että pitäisi mennä aamulla Hakaniemen halliin ostamaan mätimateita.


Otin napin. Katsotaan nyt, miten virkeä aamulla olen.


Sunnuntai 12.02.2012; 13.15


Olen hoitanut kodin juoksevia asioita.


Asensin keittiön hissilampun, jonka eilen kävin ostamassa Itäkeskuksen Prismasta. Nyt on kunnon lukuvalo, mutta tietokeella täytyy pitää lippistä; ei viitsi koko ajan sammutella energialamppua, kun sen kirkastumien kestää minuuttitolkulla.


Käytiin perjantaiaamuna Savolaisen Eskon kanssa katsomassa Läänin huonesäätöasioita. Sieltä menin Munckin spr-tarkastukseen.


Iltapäivällä pöyhin monta tuntia Ratapihantie 11sta piirustuksia, mutta kyllä minä sieltä sitten jonkinlaiset LVI-sarjat mukaani sain.


Illalla hoidin silppuja ja tulin suoraan kotiin.


Eilen aamulla rakasteltiin, kun Airi tuli vielä myöhemmin sänkyyn.


Puolilta päivin lähdin liikkeelle: Sittari-SOL, Hakaniemen halli, divari, Kulmavuorenkatu, Pihlajamäki (söin keiton), Prisma, Sittari.


Saunailta ja illan viihteet. Mentiin 10 jälkeen nukkumaan.


Sunnuntai 12.02.2012; 21.30


Kävin iltapäivällä katsomassa Polanskin uuden elokuvan; se oli käännetty suomeksi nimellä Ylilyönti. Kunnon perheriitoja oikein Wirginia Wolfin tapaan.


Laitettiin liha-/naurispata uuniin. Nyt pata alkaa olla kypsä ja mennään nukkumaan.


Maanantai 13.02.2012; 22.00


Rakasteltiin viime yönä ja puhuttiinkin aika avoimesti, miten sitä voisimme noiden nappien avustuksella jatkaa.


Tänään hoitui monia asioita. Saatiin mallihuoneen palkki haalattua kerrokseen ja päivän mittaan Halmesvaaran miesten toimesta nostettua kattoon.


Käytiin Riitan kanssa Nuoran Kimmon vieraana Haltonilla.


Illalla laitoin postia Pöyryn miehille ja Laineen Jukalle.


Ateenassa siivotaan viikonvaihteen mellakan jälkiä. Muodollisesti tukipaketin ehdot täytettiin; on eri asia, miten se käytännössä toteutuu.


Tiistai 14.02.2012; 22.55


Teemalla oli juuri Maija Karhi. Kyllä siinä on yksi aikakausi ollut hänen luokkatovereineen: Pentti Siimes, Tarmo Manni, Eeva-Kaarina Volanen, Jussi Jurkka.


Aikaisemmin oli Voimalassa voimallinen keskustelu Guggenheimista. Valkosen Markkukin oli siinä mukana. Tämän päivän lehdissä julkistettiin EMMAn uusi johtaja: en muista nimeä; Markku jää elokuun alusta eläkkeelle.


Palkkiasennusta täsmennettiin. Ja yleensä 8.kerroksen suunnittelua käytiin Riitan kanssa aamupäivällä miettimässä asioita eteenpäin.


Kävin Senjalla hierottavana.


Lopun päivää hoidin silppuja. Tulin kotiin 7 jälkeen.


Airi oli keittänyt madekeiton valmiiksi ja söin.


Airi meni voimistelemaan ja laiton hänelle ruuan valmiiksi, kun hän 9 jälkeen tuli kotiin.


Lumisade alkoi jo päivällä ja jatkuu nyt tuulen kanssa.


Huomenna meillä on Oikeusministeriön suunnittelukokous. Laitoin Pertille suunnitteluvaiheilmoituksen. Olen nyt mielestäni koko projektista eniten tietävä ja menen kokoukseen levollisin mielin.


Mutta nyt menen nukkumaan ja aamulla puhdistamaan ajoissa autoa.


Keskiviikko 15.02.2012; 22.55


Tänään oli Ratapihantien Oikeusministeriö-osion suunnittelukokous Esplanadilla. Valmistelin aineistoa aamupäivällä ja illansuu meni muissa silpuissa.


Pertti jaksoi hoputella luonnoksia ja kustannusarvioita, vaikka hyvin tietää, että jokainen on tehnyt mitä tässä ajassa on pystynyt. Turusen Pekka tajusi tilanteen ja käyttäytyi hyvin korrektisti.


Airi soitti illalla ja sanoi menevänsä uimaan. Hain kassin kotoa ja menin hänen perässään.


Syötiin. Katseltiin Pirkko Saision sarjan ensimmäinen jakso


Torstai 16.02.2012; 22.40


Tänään oli silppupäivä, mutta monet asiat menivät eteenpäin.


Mallihuonetta tarkennettiin ja nostettiin palkkia ylemmä. Sain iv-miehet tulemaan paikalle pitkin hampain.


Tarkistettiin Riitan kanssa 8.kerroksen palkit huone huoneelta ja viimeisteltiin kuva valmiiksi illalla. Meillä on Pöyryn miesten kanssa tapaaminen aamulla paikan päällä. Haltonin Kimmo tulee sinne myös. Päätetään siinä, jos asennusta vielä muutetaan.


Sain naapuritaloon kulkukortin tilauksen sovittua. Alan paneutua arkistoon ensiviikolla. Jukalle soitin ja hän lupasi alustavasti tapaamista palolaitokselle ensi tiistaiksi.


Minun mielestäni kokonaisuus menee nyt hyvin eteenpäin: se saa riittää; tämän parempaan me emme haluakaan pystyä.


Perjantai 17.02.2012; 22.30


Menin aamulla suoraan Pasilaan ja katsottiin mallihuone läpi.


Pertti piti sitten Aurinkoraitin työmaakokouksen.


Kävin ottamassa valokuvia Läänin pannuhuoneen laitteista Kallelle: ilmanpoistolaitteistot hälyttävät muka liian isoista verkoston paineista. Kallen selvitysten mukaan niiden pitäisi kestää paljon suurempaakin painetta. En haluaisi sekaantuja koko sotkuun.


Hoidin illalla silppuja: omia ja työasioita.


Selvittelin alustavasti Spondan talon ilmanvaihtoa arkistoa varten: ei oikein lupaavalta vaikuttanut.


Olen aika väsynyt ja lähden nukkumaan.


Lauantai 18.02.2012; 22.25


Perinteinen lauantaipäivä.


Nousin 9ltä ja aloin hoitaa lauantairutiineja.


Hakaniemessä en tänään käynyt. Kävin vain Sittarissa ja vein töihin viikon ruokia; Pukinmäestä kävin ostamassa dieseliä.


Jarkki soitti: oli Nurmijärvellä lämmittäjänä; isäntäväki on lapissa hiihtämässä. Jarkki kertoi, että Hokkasen Tauno on kuollut: ei ennättänyt koskaan ohitusleikkaukseen. Olivat ostaneet kirkolta kaksion, johon Tauno ei halunnut muuttaa. Kyllä sitä Taunonkin kanssa usein sahtia juotiin. Rivit harvenevat.


Tulin kotiin ja söin. Nukuin illalla tunnin.


Käytiin saunassa ja loppuilta on mennyt niin kuin se yleensä lauantaiiltaisin menee.


Kova tuuli. On luvassa sakeaa lumisadetta yöksi ja huomiseksi.


Teemalla menee Tulipää. Me mennään nukkumaan.


Sunnuntai 19.02.2012; 22.10


Tästä sunnuntaista tuli varsinainen kirjallisuus- ja elokuvapäivä. Ensin aamulla katsoin 10 jälkeen Suomalainen kirjailija: Hannu Salama, puolenpäivän jälkeen kävin katsomassa Martin Scorsesen uutuuden Hugo; se oli minun ensimmäinen 3D elokuvani, kotiin tultua katsoin Teemalta Pirjo Honkasalo-dokumentin hänestä itsestään, sitten oli 8lta Baghin Mikko Niskas-dokumentin toinen osa, 9ltä Hannu Salaman Siinä näkijä missä tekijä tv-elokuvan toinen osa.


Vanhojen lehtien selaaminen (ja uusienkin) on jäänyt väliin, mutta tämä päivä oli kulttuurin suhteen hieno päivä.


Ja viime yönä me rakasteltiin.


Todellinen pöperöpäivä lumen suhteen: sitä on satanut parikymmentä senttiä. Sanoinkin Airille kaupungilta tultua, että on suuri ilo, kun on tuollainen auto, jolla pääsee hyvin tällaisellakin kelillä.


Tämä on minun täyttä elämääni. Nyt nukkumaan ja aamulla töihin.


Maanantai 20.02.2012; 22.05


Kreikalle ollaan myöntämässä 130 miljardia euroa. Suomi rämpii siellä omine ehtoineen; Urpilainen oli tuskastuneen tuntuinen.


Soitin Ismolle päivällä: minua vaivasi toissa yönä näkemäni uni. Se oli tietysti vain sitä, ettei ole tullut joulun jälkeen soitettua. Pari varvasta Ismolta oli viikko sitten leikattu, mutta ei hän mitenkään masentuneelta vaikuttanut: valoa ja kevättä kohti; lapset ja lasten lapset olivat matkoilla ympäri maailmaa.


Viime yönäkin rakasteltiin; ilman nappia se jäi keskeneräiseksi, mutta hyvin se vielä käyntiin lähti. Airi on saanut työnsä kääntymään hyvin loppusuoralle ja on selvästi vapautunut, vaikka tänään taas on joutunut vastailemaan tuomarille heidän riitajutussaan.


Hoidin tänään Ratapihantien asioita ja kävin paikan päällä iltapäivällä. Saamallani ovinapilla ei kovin moneen paikkaan päässyt, mutta huoltopäällikkö oli paikalla ja lupasi järjestää lisää avaimia.


Illalla valmistelin aineiston aamuista tapaamista varten Jätkäsaaren Pelastusasemalle: käydään läpi tulevan arkiston paloteknisiä asioita Laineen Jukan ja Harri Laakson kanssa.


Viisarit ovat suorassa 20 yli 10: pesen hampaat ja menen nukkumaan.


Tiistai 21.02.2012; 23.20


Menin aamulla töihin ja parkkeerasin portaan viereen. Kun tein lähtöä, ovikello soi kovin aktiivisesti: siellä oli taksikuski, ajanut talon viertä ja ei muka päässyt jälkiään takaisin. Laitoin siinä ovea lukkoon ja hän alkoi hoputtaa ’vikkelästi nyt’. Siinä tuli primitiivireaktio, mutta liian myöhään: hän ehti siitä väistyä autolleen. Minua ei mikään saa niin herkästi raivoon, kun tällainen tyhmä röyhkeys. Tuollaisessa tilanteessa pitäisi edes yrittää lyödä, välittömästi, voimiensa mukaan, seurauksista välittämättä. Sen verran ihmisen pitäisi pitää ihmisarvostaan kiinni tätä hölmöyttä vastaan.


Ajon räntäsateessa Jätkäsaareen ja siinä tuli sitten muuta ajateltavaa. Käytiin arkistoasiaa läpi: Laakso oli hyvin joustava ja antoi meille vaihtoehtoja. Jukka oli siirtänyt homman kollegalleen. Kun saadaan avaimia, mennään paikan päälle.


Iltapäivällä kävin Läänillä hoitamassa pienempiä asioita.


Illan hoidin silppuja.


Kävin vesijuoksemassa. Syötiin.


Selasin päivän lehdet ja katsoin Voimalan.


Meillä on huomenna teatteri-ilta. Menen nukkumaan.


Keskiviikko 22.02.2012; 23.15


Olin aamulla Pasilassa: ohjeistin Haltonin asentajaa KAVAn palopeltimoottoreiden palosuojausasennukseen; Juhan kanssa käytiin läpi Läänin 8.kerroksen patterimuutokset.


Soittelin puhelimella melkein koko päivän kaikenlaista silppua.


Aamulla menemme L2-kaverin kanssa selvittämään arkiston asioita.


Oltiin katsomassa Sylvi ja Anita. Olin liian väsynyt, mutta jälkipuoliskolla virkosin: kyllä Rajala osaa replikointia kirjoittaa. Hän on selkeä ja sujuva kirjoittaja noin yleensäkin.


Otettiin takkeja narikasta ja vedin sivummalla sitä päälleni. Siinä oli rouvia lähellä ja Airi huomautti spontaanisti käytöksestäni. Ennen minä näille aina naureskelin, mutta nyt ne ovat alkaneet häiritä. Siinä väsyneenä ja herkistyneenä esityksen jälkeen se tuntui aika loukkaavalta. Kai minä olen sitten jo niin vanhus, että minua aletaan opastaa ja puhua kuin lapselle.


Hartiat ja niska on kipeä. Onko se eilisestä vesijuoksusta vai sydänkipuja. Nain sitä itseään on alkanut tarkkailemaan.


Mieli maassa menen pesemään hampaat ja nukkumaan.


Torstai 23.02.2012; 21.50


A-Talk käsittelee juuri rattijuoppoutta. Tällaisesta teemasta saa halvalla hyvää tv-draamaa: kaikki voivat olla samaa mieltä ja vielä riidellä siitä melko tulisesti.


Ruotsi on saanut perintöprinsessan varhain aamulla.


Minulla särki hartioita ja otin pari Buranaa eilen ennen nukkumaan menoa. Aamulla oli särky hävinnyt mutta muuten kummallinen olo. En saanut oikein selvää oliko se Buranasta vai sydämestä.


Olo jatkui vielä Pasilassa, kun selvittelimme palokonsultin kanssa arkiston asioita. Vasta kun tulin toimistolle ja söin. olo normalisoitui.


Muuttuiko se siitä, kun laitoin arkiston kustannusarvion ja Riitan luonnossuunnitelmat liikkeelle, vai siitä että söin. En itseäni vielä tunne, vaikka olen yrittänyt häntä paljon kuunnella.


Miko oli ollut tänään hoitokylässä ja unohtanut papukaijansa pöydälle.


Nyt selittää kuntaministeri, äsken selitti liikenneministeri, Guzeninaa arvostellaan koko ajan. Nämä naisministerit yrittävät liikaa ja lyövät päätään seinään. Kyllä ministerillä pitää olla laajempaa näkemystä: valtiolaiva ei käänny tyttösen sormia näpsäyttämällä.


Olin äsken virkeä ja otin napinkin. Airi valitti väsymystään ja meni nukkumaan.


Tiskasin. Selaan lehden ja menen nukkumaan. Nappi vaikuttaa mitä vaikuttaa, mutta menee hukkaan.


Tällaista tämä loppuelämä tulee olemaan. En osaa tässä tunnetilassa sanoa, miten pitkään sen soisin jatkuvan.


Mahdollisimman pitkään, luulisin. Minä olen kuitenkin pohjimmiltani kiltti ja positiivinen ihminen.


Joka juo nyt viinin loppuun ja menee nukkumaan.


Perjantai 24.02.2012; 22.15


Aamulla oli kokoustilojen suunnittelukokous. Vesalla oli hieno plaanivisio esiteltävänään. Sain puhuttua 2 viikkoa lisää aikaa luonnossuunnittelulle, maaliskuun loppuun.


Kyllä meillä nyt Riitan kanssa hommia riittää. Ne pitää miettiä päivä päivältä tärkeysjärjestykseen.


Kaikenlaista silppua hoidin koko iltapäivän iltaan asti.


Syötiin. Olen väsynyt ja menen nukkumaan.


Sunnuntai 26.02. 2012; 23.05


Eilen touhusin monenlaista enkä enää jaksanut illalla kirjoittaa.


Lauantaiaamun rutiinien jälkeen ajoin Sittariin ja ostin töihin tavaraa.


Kävin ostamassa Stockmannilta kirjoja vuoden alennuslipukkeilla 20% alennuksella.


Soitin Eijalle, kun lupasin kun hänelle jouluna ostaa Pahan kukat.


Ajoin töihin ja söin.


Soitin Tertulle ja kävin häntä tapaamassa ja vein samalla Eijalle kirjan.


Kyllä Terttu on koko ajan huonompaan kuntoon mennyt ja kuulokin on huonontunut, mutta ajatus kulkee vielä melko hyvin.


Surullisena katselin kirjastoa: paljon hyviä kirjoja, paljon rahaa niihin aikoinaan laitoin. Kohta niillä ei ole kotia eikä juuri mitään arvoa.


Ajoin uudelleen Sittariin ja ostin kotiin viikon ruuat.


Kävin saunassa.


Airi tuli Sysmästä opettajansa 80-vuotisjuhlista.


Mentiin sänkyyn ja rakasteltiin.


Aamulla noustiin ennen yhdeksää.


Aamurutiinien jälkeen ajoin uudelleen kirjakauppaan ja käytin loput alennuskupongit.


Töissä järjestelin pari tuntia KAVAn ja LIIVIn loppukuvamappeja.


Tulin neljältä kotiin.


Ajettiin Navigaattorin avulla Jarin perheen uudelle asunnolle Koulutielle ja siitä Suvin tyttären Pinjan 1-vuotissynttäreille Rekolantielle.


Katsoin Nybergin. Airi katsoi äsken Putouksen uusintaa AVA:lta.


Lehdet ovat lukematta, mutta mennään nukkumaan.


Maanantai 27.02.2012; 22.50


Santeri kömpii ruokakupilleen. Kovin laiha se on, mutta ’ellää vielä’. Juo paljon, niin kuin minäkin.


Rakasteltiin viime yönäkin. Tableteista on suuri lohtu.


Tein silppua koko päivän.


Pertti soitti ja kiirehti OM:n kustannusarviota: heidän laskijoillaan ’on siellä jo kynät teroitettuna’.


No, siitähän hänelle maksetaan.


Tulin ennen seitsemää kotiin. Syötiin.


Nukuin puolituntia ennen uutisia. Selasin viikonvaihteen rästilehdet.


Airi oli käynyt hiihtämässä: kehui keliä.


Ensiyönä sataa taas 10 senttiä lisää lunta.


Kuolinilmoituksia lukiessa muistin taas Helenan. Ja ajattelin Tertun kohta tulevaa kuolemaa. Ja Santerin. Ja sitten omaa kuolemaani, joka sekin voi tapahtua milloin tahansa. Airin kuvittelen aina jäävän tänne, kun minä lähden.


Mutta nyt minä vielä elän; pesen hampaat ja menen nukkumaan.


Tiistai 28.02.2012; 22.20


Tämä päivä meni silppujen kanssa, mutta tuli illan suussa konkreettistakin: lähetin Pertille OM:n LVIA-kustannusarvion ja tarkentelinkin sen kertaalleen: 800 000een euroon. Se koskee vain niitä kolmea kerrosta: siitä puuttuu mahdollinen arkisto ja kaukokylmä nousukuiluputkistoineen.


Oltiin Riitan kanssa aamupäivällä Pasilassa ja hoidettiin silppuja. Soittelin Nuoran Kimmon kanssa: pohdittiin palkkien sisään nostamista. Huomenna meillä on 8.kerroksen työmaakokous ja siellä sitä pohditaan sitten Kaukon kanssa lisää.


Soitin Petulle illansuussa ja sovittiin, että käynnistetään viemäreiden huuhtelu ja kuvaus ja sen pohjalta tehdään sitten päätös mitä viemäreille ja vessaryhmille tehdään.


Aamulla järjestelin pöytää puhtaammaksi ja kasasin tekemättömät työt yhteen listaan: se helpottaa kummasti, maailma tulee jotenkin järjestykseen.


Poljin vähän pyörää. Olen suhteellisen virkeässä kunnossa.


Meillä on huomenna teatteri-ilta KOM:ssa.


Tänään oli pyry ja pöperöinen päivä; sade lakkasi illalla. Aura-autot ajavat yön ja aamulla pääsee jo valtaväylillä hyvin liikkumaan.


Keskiviikko 29.02.2012; 23.25


Oltiin KOM-teatterissa katsomassa Vadelmavenepakolaiset. Ei se huono ollut, mutta ei loistavakaan. Ruotsia siinä nälvittiin ja osin Suomeakin.


Kahden kokouksen päivä: ensin aamulla Läänin 8.kerroksen ja iltapäivällä AVIn kerrosten. AVIn porukka vastustaa Pasilan muuttoa ja tekee kaikkea mahdollista vastarintaa. Turusen Pekka osasi olla aika tiukkana heidän kanssaan: tämä on väärä foorumi taistella; me vain toteutamme mahdollisimman hyvin sen mitä korkeimmissa portaissa on päätetty.


Syötiin äsken. Airi oli keittänyt päivällä madekeittoa.


Airi meni jo nukkumaan ja minä menen myös. Torstain mummopäivä on ensimmäistä kertaa uudessa paikassa ja pitää panna aamulla navigaattori päälle, vaikka siellä jo kerran käytiinkin.


Perjantai 02.03.2012; 22.05


Olin eilen aika väsynyt eikä tullut kirjoitettua. Selvittelin silppuja. Kävin Pasilassakin ja tutkin Läänin mahdollista puhdistettavaa ja kuvattavaa viemärilinjaa. Kyllä minä muutakin aktiivista tein, mutta se jää nyt muistissa tämän päivän tekemisten taakse. Ainakin aamulla vein Airin Koulukadulle navigaattorin avustuksella ja sen avulla tulin sieltä uloskin. Dieseliä kävin ostamassa.


Tänään aamulla menin Pasilaan kymmeneksi ja käytiin palotarkastajien kanssa ensin katsomassa palopeltien moottoreiden palosuojaukset ja sitten Ratapihantie 11 arkiston ongelmia. Kauko oli mukana myös.


Lasse rakensi iltapäivällä Riitalle uutta konetta.


Yritin lyhentää silppulistaa ja siivosin pöytiä. Jos viikonvaihteessa vielä rahtaan pari saavillista roskiin, huone alkaa olla kohtalaisessa kunnossa.


Tulin kotiin 7 uutisille. Syötiin madekeitto loppuun. Katsottiin taltiolta Saision sarjan 3.osa.


Olen selannut rästilehtiä ja juonut viiniä hieman arki-iltaa enemmän.


Niin: eilen Sauli Niinistöstä tuli Suomen presidentti. Juhlallisuudet menivät perseelleen, kun Jugnerilla ei ollut kravattia ja Pentillä oli väärän mallinen hattu. Ja vilkutusasennotkin olivat riipinraapin.


Ja tänään Hilkka Ahteelle annettiin potkut. Ja Nykäsen Matti on päässyt linnasta Susannan luo kännykkävalvontaan.


Erkon perilliset voivat todeta: näillä mennään. Viikko. Kaksikin.


Lauantai 03.03.2012; 23.00


Kivisen Timo soitti eilen illalla. Olivat säätäneet Ruotsalaista teatteria ja Niemen suunnittelija oli vakuutellut, että MagiCadin suunnitelma ei tarvitse säätöpeltejä. Lohdutin Timoa niin kuin joskus aikaisemminkin, että suunnittelijan ja urakoitsijan pitää rakentaa sellainen järjestelmä, että se voidaan säätää.


Sitten soitti Mikko: oli kahdestaan Ahdin kanssa; Maritta oli järjestelemässä vanhempiensa muuttoa. Juteltiin Suomen poliittisesta tilanteesta. Mikko kysyi äänestämisestäni toisella kierroksella: tuntui luontevalta sanoa Sauli, noin ystävyyden nimissä. Ja kun se muutenkin oli vain periaatteellinen kysymys.


Airi oli jo sitten nukkumassa ja ärtynyt herättelyyn: se napin puolikas meni taas hukkaan.


Aamulla olin hieman ärtynyt, kun Airi herätteli 9 jälkeen ja kyseli, milloin lähdetään kauppareissulle.


Lähdettiin sitten aamurutiinien jälkeen ostamaan mikroaaltouunia Itäkeskuksen Anttilaan. Airi osti samalla valaisimen työhuoneeseensa. Toin Airin kotiin ja lähdin normaalille lauantaikierrokselleni.


Ostin Hakaniemestä kirjoja, Hain Kulmavuorenkadulta postin. Siivosin töissä vanhoja piirustuksia roskiin.


Kävin kotiin tullessa Sittarissa kaupassa.


Airi leikkasi tukan ja parran. Käytiin saunassa ja syötiin.


Katsottiin lauantai-illan viihteet.


Saara Cantel kertoo juuri Voimalassa uudesta elokuvastaan. Hän on minulle livenä pettymys: puhua puputtaa nopeasti niin kuin nauhalta. Yritin muistaa Paavilaisen neuvoa: kuunnella mitä ihminen sanoo.


Katselen Voimalan loppuun; Airikin nousi sitä katsomaan.


Olen taas ottanut puolinapin ja toivoisin ettei se menisi hukkaan.


Olen päättänyt lukea huomenna Markus Leikolan runokokoelman.


Sunnuntai 04.03.2012; 22.25


Kyllä minä Leikolan kirjan luin: se oli sellaista nettiherjaa ja samalla herjaa tästä ajasta; sujuvaa tekstiä, mutta syvempääkin se toki olisi voinut olla.


Kävin katsomassa Sotahevosen. Näitä sotaelokuvia on tehty niin paljon. Tämä hevosteemahan aiheen kuljetuksena oli hyvä, mutta hieman kaupallisuus siinä haiskahti.


Nybergillä oli vieraana Pekka Laiho ja Riina Ropo: sympaattista keskustelua.


Ja Pullukoiden päätösjakso oli hyvä, vaikka koko homman HSn kriitikko jo etukäteen lyttäsi.


Airi tuli aamulla kahvin juotuaan viereen ja rakasteltiin. Olin jo siinä vähän synkissä mietteissä, mutta siitä se elämä taas kirkastui.


Lehtiä on lukematta, mutta menen nukkumaan.


Maanantai 05.03.2012; 22.05


Menin aamulla Pasilaan. Antero oli unohtanut koko tulemisen. Sovittiin, että käyn Rakennusvalvonnassa ja tavataan sitten 11sta. Niin sitten tavattiin ja käytiin katsomassa Läänin viemärirassaus. Mentiin Sepolle hakemaan Anterolle kulkunappia. Liukastuin Sepon portaan oven edessä. Ranne on nyt jonkin verran kipeä ja illan mittaan vähän turvonnutkin, mutta ei siinä kai mitään luuvikoja ole, kun kaikki sormet heiluvat.


AKT:n hilkka-ahde skandaalia puidaan nyt melko laajasti


Putin voitti Venäjän vaalit, mutta mielenosoitukset jatkuvat laajoina.


Ykkösellä menee Tuntematon emäntä.


Me olemme välisukupolvi, joka ei kärsi konkreettisesta sodasta. Mutta kärsii menneestä sodasta. Ja tulevasta.


Menen nukkumaan. Toivottavasti käsi ei ole vioittunut pahemmin ja saan sen pidettyä hyvin nukkuessa. Muutenkin tuppaavat puutumaan pahassa asennossa.


Tiistai 06.03.2012; 22.20


Ei ranteen kanssa tainnun sittenkään kovin pahasti käydä. Oli se aamulla vielä kipeä, mutta ei kipeämpi kuin illalla ja on mennyt parempaan suuntaan koko päivän.


Riitta kaatui tänään melkein samalla tavalla autonsa luona. Saa nähdä miten kipeä käsi hänellä on aamulla.


Tehtiin aamupäivällä väkisin 8.kerroksen kuvat kuntoon ja laitoin ne kopioon.


Käytiin Pasilassa katsomassa 8.kerroksen tilannetta paikan päällä ja otettiin Tapsalle valokuvia firman nettisivuja varten.


Illan hoidin sähköposteja ja muuta silppua.


Huomenna alamme keskittyä kerroksiin.


Santeri oksensi äsken ja haistelee nyt kukkia television alla surullisin mustin silmin.


Minä pysyin tämän päivän pystyssä korkopiikkien kanssa: pihat ovat erittäin liukkaat nyt viimeisillä pakkasilla.


Surullistahan tämä vanhuus ja kunnon rapistuminen on meille kaikille. Minulla nyt vielä pysyy tuo valkoviini sisällä ja hieman virkistääkin.


Voimalassa puhutaan köyhyydestä ja uudesta luokkayhteiskunnasta.


Keskiviikko 07.03.2012; 23.35


Oltiin katsomassa Kansallisteatterin pienellä puolella Katja Krohnin kirjoittama ja ohjaama Pikkujättiläinen. Se oli harvinaisen jäntevästi toteutettu ajankuva.


Menin aamulla suoraan Pasilaan: Eerolan porukka rassasi Läänin yhden viemärilinjan.


Päivällä ajoin sinne uudelleen: Kimi laputti Åmanin Vesan kanssa unohtuneita vesipisteitä, kun kuvauksesta ei meinannut tulla mitään.


Vilkin Pekka piti Virastokeskuksen viemäripinnoituksen 4.vaiheen aloituskokouksen.


Aamulla menen sinne taas suoraan: tulee nosturi nostamaan putkia Läänin 8.kerrokseen.


Torstai 08.03.2012; 21.30


Aamulla olin työmaalle 8.kerroksessa jo ennen rakennusmiehiä.


Putkien nosto meni hyvin ja siitä saatiin oppia palkkien nostoon. Siihen ajoi paikalle vähän tukevampi hiiop-auto: ihmeteltiin, kun siitä venyi varsia 8.kerrokseen.


Hoidin hyödyllistä silppua koko päivän. Illan suussa tein vielä yhteenvedon viemärikuvauksesta. Minä olen siihen asiaan nyt kantani sanonut: muut saavat tehdä päätöksiä.


Päivärinnalla oli vieraana AKT:n Rätyä vastustava linja: siitä tuli kaunainen ja löperö keskustelu.


Kävin päivällä Viikin Prisman apteekissa uusimassa Viagra-reseptiä ja laitettiin tilaukseen 4-osaisia alkuperäisreseptin mukaisia: apteekkari lupasi huomenna viestittää, kun lähetys on saapunut. Nyt otin vielä kahtia sahatun puolikkaan.


Pesen hampaat ja menen Airin viereen odottamaan mitä tuleman pitää.


Perjantai 09.03.2012, 23.55


Juteltiin Mikon kanssa. Sovittiin, että mennään Harrille ensikesänä väkisin kylään.


Meillä oli aamulla Aurinkoraitin työmaakokous ja sen jälkeen keskusteltiin näistä muistakin projekteista.


Läänin Oikeusministeriön homma on levällään ja kiteytynee ensi viikon kokouksessa.


Riitan kanssa katsottiin alustavasti 4.kerron läpi.


Siivottiin Riitan hyllyt. Meillä on nyt niin paljon töitä, että vanhat pitää nollata. Minä yritän opettaa Riittaa ymmärtämään laajempia kokonaisuuksia.


Hain potenssinapit Viikin apteekista: palvelu oli mallikelpoista. Nyt on sellaiset napit, jotka voi jakaa neljään osaan. Tyttö itsekin halusi heidän tuotteensa vaihtaa tähän.


Lauantai 10.03.2012; 22.40


Nukuin yli 9 ja normaalien lauantaiaamurutiinien jälkeen lähdin Itäkeskukseen, jota nyt muutetaan virallisestikin Itikseksi.


Kävin monessa kaupassa ennen kuin sain ostettua Airin tulostimeen kasetit. Ostin yhdet värit ja 3 mustaa: noin 350 €. Sillä saa jo hyvän uuden tulostimen; tosin tulostimen mukana tulee melkein tyhjät kasetit. Näin maailmaa pyöritetään; niin kauan kuin materiaalia riittää.


Kun kävin Sittarissa ja järjestelin ostokset, olikin jo ilta.


Saunailta ja illan viihteet. Hierottiin jalat.


Otin uuden napin puolikkaan ja menen Airin viereen.


Sunnuntai 11.03.2012; 22.45


Kyllä nappi hyvin toimi.


Noustiin aamulla 8 jälkeen.


Aamiaiseni jälkeen aloin siivota hyllyäni.


Sauvakäveltiin ympäri Vartiokylän lahti


Syötiin. Nukuttiin päiväunet.


Jatkoin vanhojen lehtien selaamista ja leikkeitten järjestelyä.


Katsottiin Nyberg ja äsken päättynyt Kymenlaakson laulun 1/3 osa. Petelius on tehnyt siinä vahvaa työtä.


Hyvä mieli, kun nurkkaus on melkein puhtaana.


Maanantai 12.03.2012; 22.20


Tänään oli hyvin tiivis päivä.


Töihin mennessä ajoin auton pesukoneen läpi ja kävin tankkaamassa.


Puhelin alkoi soida heti 8 jälkeen: Halmesvaara oli aloittamassa Läänin 8.kerroksessa töitään.


Mentiin Riitan kanssa paikalle ja evästettiin pojat töihin.


Sitten tulikin jo Tom Rosberg ja Kimmo. Katsottiin mallihuone ja mentiin ruokalan kabinettiin pohtimaan kerrosten alakattoratkaisuja.


Soitin Tiilikan Vesalle ja hän tuli juuri sopivasti paikalle. Käveltiin sillan yli Haltonille katsomaan kasettitoteutusta heidän tiloissaan.


Sitten käytiin vielä katsomassa Ratapihantien toteutuksia. Tein siihen aikoinaan hankesuunnittelun alkuvaihetta: salien kohta jäi silloin askarruttamaan. Se oli toteutettu sekä arkkitehtonisesti että LVI-teknisesti ihan loistavasti. Kun miettii kerran jonkin hyvän ratkaisun, sitä voi sitten toistaa, eikä joka tilaa tarvitse erikseen alkaa miettiä.


Illalla hoidin silppuja: töihin liittyviä ja omiani.


Tulin kotiin seitsemäksi. Syötiin. Selvittelin pöytää puhtaammaksi.


Tiistai 13.03.2012; 21.30


Käytiin aamulla Riitan kanssa Oikeusministeriön kerrosten erikoispaikat läpi ja Riitta rupesi niitä viemään piirustuksiin.


Minä rupesin paneutumaan Virastokeskuksen neuvottelutiloihin: kaivoin esiin tekemäni kustannusarvion; ISS on sitä jonkin verran korottanut. Päivän mittaan ajattelin, että siitä voisi liikkeelle lähteä. Huomen aamulla käydään asioita Vesan ja Kimmon kanssa läpi.


Kävin Senjalla hieronnassa: kerroin kaatumisestani ja hän taivutteli rannettani. Kyllä se tuntuu nyt selvästi notkeammalta.


Illan kasasin neuvottelutilojen alueen iv-piirustusta vanhoista palasista. Lähinnä siis sitä, mitä sillä alueella nyt on ja mistä pitäisi liikkeelle lähteä.


Juteltiin Kaukon kanssa: hän ihmetteli Eerolan laskua, sen kohdetta. Selvitin, että näin se on sovittu: pantavaksi Oikeusministeriön työn piikkiin. Huomisesta kokouksestakin juteltiin: kerroin että eilen keskustelimme suunnittelijoiden kesken aikataulusta; ettei suunnitelmat ole kuun loppuun valmiit.


Oliver on kylässä. Santeri on ollut makuuhuoneessa evakossa ja yllättävän hiljaa.


Airi kävi voimistelussaan ja sen jälkeen käytti Oliveria ulkona.


On syöty hyvää silakkalaatikkoa.


Keskiviikko 14.03.2012; 21.25


Tuli masennus iltapäivän kokouksen jälkeen.


Pöyryn porukka ja Pekka olivat kaiketi asian sopineet etukäteen ja tehneet aikataulun. Ei niillä sattunut olemaan kalkulaattoria, kun kustannusarvio oli kuitenkin olemassa. Vaikka kuinka pienellä prosentilla laskisi, ei tätä työtä tällä aika taululla pysty kunnolla tekemään. Ilmoitan jossain sopivassa saumassa, että saavat nyt piirustuksia eikä suunnitelmia.


Aamulla istuttiin Tiilikan Vesan ja Kimmon kanssa; käytiin läpi 2.kerroksen asioita: ne taisivat vain monimutkaistua. Perjantaina meillä on suunnittelukokous.


Huomenna mennään WeeGeen porukan kanssa Turkuun.


Torstai 15.03.2012; 22.05


Turussa käytiin; Ars Nova-museossa ja sairaalalaajennusta katsomassa. Sairaalassa oli Jokelan toimiston ideoima ’pystysuora konehuone’; hyvä idea hoitaa koneet kerroskohtaisesti, mutta kerrospintaalaahan se syö, joka ainakin toimistotaloissa muuttaisi ajattelua.


Istuttiin asemalla Hyvärisen Kalevin kanssa ja muisteltiin parin viinilasin verran menneitä. Kalevi sanoi jäävänsä syksyllä eläkkeelle.


Olin kotona iltauutisille.


Perjantai 16.03.2012; 23.55


Oltiin katsomassa Teatteri Jurkassa Rosa Liksomin Rikos. Se oli sitä totisempaa Liksomia. Airi meinasi pyörtyä sinne pieneen tilaan.


Huomenna Airilla on Intialainen päänhieromiskurssi.


Meillä oli tänään Kokouskeskuksen suunnittelukokous. Pääsin selittämään oman näkökulmani aikatauluihin noin yleisemminkin kaikkien töitten suhteen. Budjettiarviota piti tarkentaa ylöspäin, Pertti oli lähdössä kaikissa kiireissään lomalle, Tapsa oli aamupäivän aikana väsyttänyt vankila-asioillaan Pekan. Saatiin Vesan kanssa puhuttua kokous 2 viikon päähän: siellä sovittaisiin aikataulua eteenpäin.


Epäsuorasti lupasin, että tehtäisiin ministeriön työ pääsiäiseen mennessä laskentaan. Juttelin Ilarin kanssa: hän lupasi alakattopiirustuksia yhden kerrallaan maanantaista alkaen. Tomin kanssa puhuttiin urakkarajaliitteestä ja hän lähetti alustavan pohjan jo illalla. Näin töitten pitää toimia.


Olen sittenkin melko tyytyväinen tähän viikkoon.


Lauantai 17.03.2012; 22.40


Airi lähti aamulla päänhierontakurssille.


Minä hoidin aamun rutiinit ja katsoin Ykkösaamussa Timo Soinia.


Lähdin liikkeelle: vein Sittariin tyhjät tölkit, ostin viiniä ja kukkia.


Ajoin Vantaanpuistoon Terttua tapaamaan. Kyllä Terttu huononee koko ajan. Televisio oli sekaisin ja säädin siihen tekstin ja kuvan oikeampaan zoomiin. Kaivoin hyllystä Raija Siekkisen kirjat mukaani. Ensimmäistä kertaa Terttu ei tullut ovelle saattamaan, jäi seisomaan jotenkin neuvottomana keskelle olohuoneen lattiaa. Kyllä hän viimeistä vuottaan Vantaanpuistossa viettää.


Ajoin töihin ja söin. Kahlasin sähköpostit läpi. Kalle oli ahertamassa ja vielä jäikin, kun lähdin neljän jälkeen kauppaan.


Normaali lauantai-ilta. Söimme hyvän kala-aterian ja katselimme illan viihteet. Napin puolikkaan otin, mutta Airi on väsynyt.


Pesen hampaat ja menen nukkumaan.


Maanantai 19.03.2012; 22.40


Ja Airi oli väsynyt ja oli yöllä mennyt sohvalle nukkumaan. Ja oli väsynyt vielä aamullakin, eikä tullut aikaisen aamupalansa jälkeen sänkyyn. Alkoi vituttamaan tuo turha nappien otto ja itsensä kiusaaminen. Ajattelin, että todella alkaisin hommata jonkin maksullisen huoran.


No, ne nyt ovat sellaisia tällaisten tunnetilojen ajatuksia.


Airi kysyi sitten aamulla, että lähtisinkö kävelemään lenkin, kun on näin kaunis ilmakin; ihan noin ohimennen. Sanoin, etten taida lähteä.


Selasin Hesaria ja silmään kävi Malmin Työväentalon esitys Viisi naista kappelissa. Olen sen niin monina versioina nähnyt ja pari kertaa kirjana lukenut, että päätin lähteä sen taas katsomaan.


Ei siinä äiti ihan Kirsti Ortolan luokkaa ollut, mutta ei paljon muutakaan. Muut olivat epätasaisempia, mutta kyllä sen katsoi.


Ajoin siitä Kinopalatsiin ja katsoin Kohta 18; se saattaa saada nuorison suhteen laajempaakin menestystä.


Ilta oli hiljainen, eikä viime yönä naiminen tullut mieleen muuta kuin lievänä vitutuksena.


Nousin aamulla 5 jälkeen ja menin suoraan Pasilaan katsomaan palkkien nostoa. Oli pätevä ja työhönsä orientoitunut nosturikuski: se ohjasi radio-ohjaimellaan ylhäältä ikkunanvierestä nostoa. Sitä melkein itkuun pillahtaa, kun tapaa työnsä osaavan ja siitä pitävän ihmisen.


Lopun päivää tehtiin Riitan kanssa ministeriön kerroksia eteenpäin. Soittelin Ilarin kanssa.


Ennen kotiin lähtöä kävin Hautamäen Pekan kanssa läpi hänen kommentointinsa LIIVIn 4.vaiheen laskentakuviin. Tarkennellaan ne huomenna ja laitetaan kopiolaitokselle.


Kyllä minä nytkin napin puolikkaan otin. Tiedä sitten mitä sillä illan mittaan tulee tehtyä.


Keskiviikko 21.03.2012; 22.15


En eilen kirjoittanut. Mitähän minä eilen tein?


Laitoin alulle Läänin kaukokylmäasiaa, selvitin Ilarin kanssa OM:n työtä monelta kantilta, vietiin Riitan kanssa 4.kerroksen ilmanvaihtoa eteenpäin.


Tänään mentiin Kallen kanssa Läänille ja tavattiin Helenin edustajat. Kaukokylmäasia lähti vauhdilla eteenpäin: puolenpäivän jälkeen sieltä jo työnjohtaja soitti ja soviteltiin tapaamista.


Kyllä tilaajilla on eroja: Helen lupasi rakentaa (arvionsa mukaan 100 000 euroa maksavan) kellarin läpi vietävän putkiston Senaatin sovittuun liittymismaksuun. Normaalitilaaja olisi sen lisän joutunut maksamaan. Mutta onhan se Senaatinkin liittymismaksu aika mittava: 320 000 euroa kerrottuna indeksikorotuksella 1,1.


Hautamäen Pekka soitti päivällä ja sovittiin, että tarkentelen LIIVIn urakkarajaliitettä. Siitä oli tullut nyt itseään suurempi juttu: sitä jauhoi Kauko ja siitä oli huolestunut Esa. Hoidin sen melko karkealla kädellä ja laitoin illalla tarkennuksen Esalle.


Mitenkähän kaikki pikkusielut osaavat iskeä aina silloin kun olisi mietittävä paljon isompia asioita.


Mutta tämähän on tuttua minulle.


Meillä on huomenna teatteri-ilta Airin ja Mikon kanssa: Fedja setä, kissa ja koira.


Eli, pitää mennä nukkumaan.


Torstai 22.03.2012, 22.50


Pekkarinen selittää Hjalliksen ohjelmassa; Teemalla Pertti Melasniemi pitää tyttöä kainalossaan Niskasen elokuvassa Laulu tulipunaisesta kukasta. Tyttö ja poika teitittelevät toisiaan: se oli sitä aikaa.


Viime yönä me rakasteltiin pitkästä aikaa. Ja hyvin rakasteltiinkin. Minun mielestäni. Ja tuskin Airikaan siitä mieltään pahoitti.


Kyllä siitä aina tulee hyvä olo ja seuraavasta päivästä hyvä päivä.


Tein aamulla heti herättyäni listaa mitä tänään tekisin. Melkein kaikki ne toteutuivat.


Sitten tuli illalla ELYn aikatauluehdotus Ketolalta. Esa on saamassa AVIn liikkeelle. Tapsan kanssa hieman ennätimme asiaa sivuta: sanoin, että emme selviä Riitan kanssa edes tästä nykyisestä projektistamme ehdotetussa aikataulussa pääsiäiseen mennessä.


Vein Airin aamulla hoitamaan mummopäiväänsä.


Illalla oltiin katsomassa Fedja-setä, kissa ja koira. Koira oli hyvä, kissa oli turhan iso ja pitkähäntäinen, Fedja-setä oli vähän ilmeetön.


Melasniemi taistelee rakkauksiensa kanssa. Juon tässä samalla vähän viiniä ja menen kohta nukkumaan.


Perjantai 23.03.2012; 22.55


Tänään hoidin silppuja. Ne silput olivat tänään tavallista isompia: tarkentelin aamupäivällä Läänin kaukolämmön ja virastokeskuksen 2.kerroksen kustannusarviot, yhteensä LVIA-osuudet melkein miljoonan luokkaa.


Loppupäivän selvitin sähköposteja ja Riitan kanssa ilmanvaihtoa. Sähköposti meni juntturiin enkä saanut lähetettyä Ilarille hanaesitteitä.


Päätettiin, että tehdään Riitan kanssa viikonvaihteessa töitä. 4.kerroksen kopiot tulivat ja alan käymään niitä läpi. Nuoran Kimmo käy ne omalta osaltaan ja koodittaa tavaransa: se on sitten Riitalle pelkkää työtä tehdä kerros urakkalaskentakuntoon. Ja muut kerrokset menevät sitten ajatuksina kopioiden.


Pertti oli tullut töihin ja lähetteli jo terhakkana sähköposteja. Sain tuurilla rimaa hipoen hänelle aamulla kustannusarvion sisään. Hän kyseli sähköpostilla sisältyvätkö rakennusaputyöt arvioon: vastasin, että minulla on siellä 15 000 euron potti kaukokylmälinjan raivaukseen; siihen mahtuu tarvittaessa muutama reiän teko ja paikkaus. Kysymys on kuitenkin 600 000 euron kokonaispotista ja siinäkin on aika paljon arvausta. Hieman suhteellisuudentajua, pyytäisin.


Vesa tarkenteli iltapäivällä 2.kerroksen kokonaisarvion: laitoin sinne nyt pokkana sisään aika suuren arvion (se perustui kyllä Läänin 8.kerroksen todellisiin tarjouksiin). Kyllä minä uskon sen suuruusluokkana riittävän. Kimmon sähkö meni lähelle, kun siinä on mukana kaikki mahdollinen lisärekvisiitta, joka ei normaalisti sähköurakointiin kuulu. Eli suhteet hieman hämääntyvät.


Meillä on nyt jo kaikilla aika kova rutiini ja pokka.


Meillä on täällä Maija kylässä: lähtevät huomenna Airin kanssa Kotkaan hautajaisiin. Maija on mutkaton ihminen; tulevat Airin kanssa hyvin toimeen.


Minäkin nousen aamulla tavallista lauantaita aikaisemmin ja käyn Sittarin kautta toimisto-ostoksilla.


Katson vielä nelosen uutiset ja menen Airin viereen.


Lauantai 24.03.2012; 22.35


Kakkosella menee Hyvät, pahat ja rumat.


Katseltiin Uutisvuoto.


Sitä ennen rakasteltiin. Kaikki alkoi keittiöstä: Ari halusi vakuuttaa, että minulla seisoo vielä ilman nappiakin. Olin tosin ottanut napin, mutta siinä ei ollut kovin paljon aikaväliä. Mutta joka tapauksessa seisoi, ja tukevastikin; liekö auttanut usko vai kemikaali.


Airi kävi Maijan kanssa Kotkassa sukuhautajaisissa. Maijaa tuli sitten täältä hakemaan Maijan tyttö ja Maijan tytön tyttö.


Kävin tänään kahdesti kaupassa: aamurutiinien jälkeen vein tavaraa töihin ja töitten jälkeen toin tavaraa kotiin.


Riitta ja Kalle olivat töissä.


Saatiin Riitan kanssa hyvin työtä eteenpäin.


Menen aamulla töihin ja teen tehokkaan päivän.


Me yritetään saada homma pääsiäiseksi johonkin kuntoon.


Kyllä rakastelu ihmistä virkistää, mutta nyt minä pesen hampaat ja menen Airin kainaloon. Voihan nappi vaikuttaa vielä aamullakin.


Sunnuntai 25.03.2012; 23.55


Kelloa käännettiin viimeyönä ja nyt ei tunnu vielä puolelta yöltä, kun pari yötä on kunnolla nukkunut.


Menin tänään töihin 11sta ja tulin kotiin katsomaan Arto Nybergiä. Sain kahlattua läpi 4.kerroksen A- ja B-lohkon tarkennukset ja purut.


Airi paistoi illalla eilen ostamani kuhafileet: kummallinen haju levisi koko huoneistoon; ei niitä voinut syödä. Laitoin ne purkkiin ja vien huomenna haisteltaviksi. Joku kummallinen, iljettävä kemikaalin tuoksu niistä levisi. Kai niitä muutkin on ostaneet ja antavat palautetta. Ja hinta oli 29.90. Siitä voi sanoa, että pani haisemaan!


Kävin suihkussa, leikkasin parran ja kynnet.


Tiedossa tiukka viikko. Menen nukkumaan.


Maanantai 26.03.2012; 22.25


Sade lyö ruutuun; se on veden puolella.


Oli tiivis ja tehokas päivä.


Menin ennen ELYn kokousta Läänin 8.kerrokseen ja tajusin, että meidän suunnittelu sen työn suhteen on täysin kesken. Lupasin pojille aamuksi tarkennusta. Siellä oli 2 putkimiestä ja 3 ilmanvaihtomiestä paikalla. Me pantiin Riitan kanssa hihat heilumaan ja minulla on nyt heille aamulla viedä tarkennusta.


ELYn kokous meni ihan hyvin: aikataulua pyöriteltiin eikä siitä lopullista tolkkua tullut. Ei siinä nyt ennen pääsiäistä tarvitse ruveta työn päälle makaamaan.


Pekan kanssa juteltiin positiiviseen sävyyn: tein listan meidän kasaantuneista (Senaatin) töistä. Pekka kirjoitti ne itselleen muistiin ja sovittiin, että keskiviikkona näiden kaikkien kokouksien jälkeen laitettaisiin niitä tärkeysjärjestykseen.


Ajatukset alkaisivat siirtyä isompiinkin asioihin, jos viiniä ottaisi lisää, mutta aamulla pitää nousta.


Sade lyö edelleen ruutuun. Pesen hampaat ja menen nukkumaan.


Tiistai 27.03.2012; 23.05


Tänään oli hyvin aktiivinen päivä ja saatiin Kallen ja Riitan kanssa paljon konkreettistakin aikaan.


Aamulla kierrettiin tutustumassa Läänin 2.kerroksen poliisien tiloihin.


Pertti piti AVIn kokouksen ja paukutti luonnosaikataulua 23.04. Se oli aika yksipuolinen sopimus, koska minä en luvannut sitä.


Kävin 8.kerroksessa ja selvitettiin tarkemmin mitä iv-miesten pitää siellä tehdä.


Sitten tavattiin HELENin miesten kanssa kaukojäähdytysasioissa; Kalle oli mukana myös. Homma lähti käsittääkseni hyvin jengoilleen.


Tapsa oli jutellut Pekan kanssa iltapäivällä. Huomenna meillä on Kokouskeskuksen kokous ja sovittiin maanantaina Pekan kanssa, että sen jälkeen laitettaisiin nämä kiireet jonoon.


Ilta tehtiin Riitan kanssa ilmanvaihtoa. Normaalit koti-illan rutiinit.


Keskiviikko 28.03.2012; 22.05


Tämä oli tehokas ja hyvä päivä. Iltapäivän kokoontuminen Kokouskeskuksen suunnittelukokouksen puitteissa oli harvinaisen suora ja lämminhenkinen tilaisuus. Pekka ja Asko olivat asian petanneet ja saatiin pantua töitä peräkkäin. Nykyiselle kiireelle saatiin viikon lisäaika, mutta se ei paljon auta, ellei tehdä pääsiäisenä töitä. Riitta otti kuitenkin tilanteen helpottuneena ja rauhallisena. Me teemme nyt tämän kiireen ja sitten vedämme vähän henkeä.


Soitan Pekalle huomenna ja kiitän asioiden hoitamisesta. Myös Askosta minulle alkaa muodostua vähitellen positiivinen kuva.


Kimmo oli pahalla päällä: hän on lähdössä Pariisiin ja tuntui olevan melko kusessa tämän akuutin aikataulun suhteen.


Soitin aamupäivällä Mäkelän Harrille ja sovittiin, että huomenna pannaan hänelle aineistoa kopioon: hän katsoo ns. lukusarjat alkuviikosta ja asia hoituu näin muodollisesti yhden kerroksen voimalla. Helpotus se oli, että Harri tuli tähän: Pekan kanssa olisi ollut vaikeampi tilanne.


Otan vielä lasin viiniä ja menen nukkumaan: selaan tämän päivän lehdet aamulla.


Torstai 29.03.2012; 22.05


Tehtiin koko päivä Läänin työtä. Sain iltapäivällä kopiolaitokselle, ja sitä kautta Pöyrylle lukusarjan. Mikään täydellinenhän se ei ollut, kun se kattoi vain 4.kerroksen ilmanvaihdon ja purkupiirustukset, mutta uskon Harrin siitä vakuuttuvan.


Illalla tuli väsymys ja tulin kotiin 7 jälkeen.


Viime yönä rakasteltiin ja hyvältä se tuntui. En usko Airinkaan sitä kärsimyksenä tunteneen.


Minun piti mennä WeeGeelle katsomaan muun porukan mukana metsänpuolelle tulevan patsaan paikkaa. Soitin päivällä Kujalan Pekalle ja Illalla Joelille. Patsas painaa 4 tonnia: ei sitä voi putkien päälle perustaa. Kai ne sen jonnekin saavat istutettua.


Perjantai 30.03.2012; 22.40


Joel soitti aamulla; oli saanut viestin vesilaitoksen DI/FT:lta. Siinä on jo viestittäjällä niin suuri viisaus takana, ettei siihen pieni arkkitehti voi juuri mitään sanoa. Sanoin Joelille samaa mitä jo eilenkin, että perustakaa se siihen bunkkerin päälle ja selittäkää se tilanne Vesilaitokselle. Joel halusi minut sinne henkiseksi tueksi. Voihan minä sinne mennäkin, jos aika sopii.


Maailmasta on jotenkin kadonnut järki; ihmiset vain tuijottelevat lakeja ja määräyksiä.


Tehtiin tänään Riitan kanssa tehokas päivä. Iltapäivällä käytiin Pasilassa katsomassa miten 8.kerroksen työt ovat edenneet. Hyvin ovat.


Ilmanvaihto teettää yllättävän paljon töitä. Minun pitää opetella MagiCadia sen verran, että pystyn sillä jotain tarkentelemaan.


Airi oli laittanut hyvää porsaanpaistia naurispedillä; herkuteltiin.


Jarkki soitti päivällä ja kyseli tuloani: sanoin sen siirtyvän. Oli saanut moottorikelkan myytyä. Oli menossa ensiviikolla taas sairaalaan tiputukseen. Hyvin Jarkki on tautiaan ulkopuolisin silmin kestänyt.


Työtä on tämän projektin puitteissa vielä paljon, mutta maali on jotenkin näkyvissä. Minun pitää saada se myös Riitan mieleen: hänellähän tässä se suurin puurtaminen on.


Aamulla taas jatketaan.


Lauantai 31.03.2012; 22.55


Tänään jatkettiin siitä mihin eilen jäätiin; huomenna jatketaan mihin tänään jäätiin.


Kallella on vielä suuremmat kiireet mitä meillä Riitan kanssa.


Kotiin tullessa kävin kaupassa.


Sunnuntai 01.04.2012, 22.50


Tein tänään pitkän päivän: menin 9ään ja tulin hieman ennen 7ää kotiin. Sain kahlattua urakkarajaliitteen läpi ja laitoin sen Ilarille ja Kimmolle. Riitta sai viimeisteltyä 5.- ja 6.kerroksen iv-kuvat ja laitettiin ne kopioon.


Riitta lähti kotiin, sitten lähdin minä; Kalle vielä jäi: sillä on monta työtä levällään.


Tulin kotiin ja kaikki valot olivat pimeänä: en huomannut Airin olevan huoneessaan ja lähdin kävelemään lenkin ennen Nybergiä.


Airia risoo, kun hän aistii minulla työn nyt sujuvan. Tällaista Strindbergiä!


Miko oli poikennut virpomassa iltapäivällä.


Otin eilen napin, mutta ei Airi sillä päällä ollut. Tänään nappia on turha ottaakaan. Ei niistä kohdalleen satu kuin kolmannes.


Selasin lehdet. Lataan vielä viikon lääkedosetin ja menen nukkumaan.


Maanantai 02.04.2012; 22.55


Tavattiin tänään työmaalla: ensin käytiin Mäkelän Harryn kanssa muodollisesti läpi ilmanvaihtoa. Harri oli lähdössä pääsiäiseksi maalle ja lukusarjojen tarkastus tuli nyt tehtyä. Hautamäen Pekan kanssa siinä olisi ollut melkoinen riesa.


Sitten tavattiin Ilarin ja Kimmon kanssa: käytiin ensin asioita läpi piirustuksista ruokalan pöydässä ja sitten kiivettiin kerroksiin kiertämään. Tulin toimistolle vasta ennen neljää.


Turusen Pekka soitti aamulla: juteltiin positiivisessa hengessä. Pekka toivotti meille voimia viedä työ päätökseen ja minä hänelle hyvää lomaa; en mitenkään ironisesti, koska tiedän Pekalla olevan lomaa pitämättä viikkotolkulla ja sen osittain raukeavan Senaatin byrokratiaan.


Riitta siirtyi jo tänään jäähdytyskuviin. Meillä on nyt hyvä ote ja uskon sen kestävän. Kyllä me tämä homma kunnialla selvitetään laskentaan.


Tiistai 03.04.2012; 23.05


Selviteltiin aamulla neuvotteluhuoneen jäähdytyksiä: juttelin Nuoran Kimmon, Savolaisen Eskon ja Jasun kanssa. Hahmoteltiin Riitan kanssa putkireittejä.


Yhdeltä menin Senjalle hierontaan ja Malmilta ajoin Pasilaan: Selviteltiin Esan ja Pertin kanssa puhelimessa toimistojen katon muuttamista kipsilevyksi ja asennuksia sen läpi. Juteltiin siitä Kimmonkin kanssa sähköasennusten suhteen.


Illan tein purkupiirustuksia: viimeinen jäi hieman kesken.


Airi sanoi lähtevänsä pääsiäisenä Pieksämäellä: menevät sieltä Pirkon kanssa käymään Pertunmaalla. Mitäpä minulla on siihen sanomista.


Airi meni jo puoli tuntia sitten nukkumaan.


Pesen hampaat ja menen nukkumaan. Naitattaa, mutta nappia en viitsi ottaa: se menee hukkaan kumminkin.


Keskiviikko 04.04.2012; 22.25


Eikä sitä tarvitse ottaa tänäkään iltana.


Erehdyin spontaanisti esittämään hieman negatiivisesti vivahteikkaan arvion, kun Airi tapansa mukaan kysyi ruokapöydässä: maistuuko. Oli valmiina ostettu maksapihvi, israelilainen ’uusiperuna’ ja linssien kanssa käristettyä pekonia. Ei ruuassa mitään vikaa ollut (ja minähän syön mitä vain), mutta erehdyin toivomaan sen kanssa kastiketta. Palaute tuli välittömästi.


Tämä eläminen alkaa mennä nyt liian herkäksi.


Airi tuskailee nyt työnsä kanssa eikä siedä poikkipuolista missään muodossa. Minä en häntä pysty siinä sen paremmin tukemaan mitä nyt teen; turvaamalla häntä taloudellisesti. Se on hänen vapaaehtoisesti valitsema juttunsa ja hänen pitää hoitaa se itse. Eikä hän siihen minun apuani haluakaan, mutta jollekinhan tällaisessa tilanteessa pitää kiukkuaan purkaa.


Tämä saattaa olla minun vainoharhaisuuttani, mutta kovin hiljainen ilta tästä taas tuli.


Kun selviän näistä kiireistäni, etsin itselleni vakituisen huoran. Kai sellaisen tämän kokoisesta kaupungista löytää. Minulla on siihen nyt vara ja vielä noiden nappien avulla siitä nauttiakin. Kohta kaikki on myöhäistä ja jäljellä vain katumus, kun tuli oltua liian moraalinen.


Ulkoministeriön kokouksessa etsittiin taas kerran arkistoa. Minua vituttaa jotenkin se Senaatin muija, joka on aina sen löytänyt, ja laittanut sitten Miken sitä aina uudelleen etsimään.


Tulee mieleen se Espoon sähköinsinöörirouva: samanlainen höpöttäjä, joka ei saanut mitään aikaan.


Jakomielitautinen olo. Selaan vielä Hesarin, juon viinin lasista loppuun ja menen nukkumaan.


Kiirastorstai 05.04.2012; 23.05


Raimo Sailas oli juuri Hjalliksen kanssa. Ei kovin moni ammattitoimittaja pysty samaan mitä Harkimo. Hän oli älykäs ja spontaani ja hän on purjehtinut nuorena itselleen hyvän itsetunnon. Ja hänen yleistietämyksensä on mittava ja osaa siitä voi nimittää jopa yleissivistykseksi.


Tällaiset hetket ovat huippuhetkiä ja saavan minut kyynelehtimään: tässä maailmassa on vielä jotain järkeä.


Aamulla Aurinkoraitin kokous heti 8lta, sitten perään Ratapihantien 8.kerroksen kokous. Pertti veti molemmat ja Kauko oli sihteerinä.


Loppupäivä hoidettiin Riitan kanssa varsinaista työtämme eteenpäin. Kallekin oli siinä mukana ja mietittiin mm. mahdollista vuototulvaa alimmaisen kellarin arkistojen suhteen. Kalle esitti hienoja ajatuksia. Kallesta on kehittynyt näissä paineissa ammattimainen suunnittelija.


Airilla oli Miko-päivä täällä. Olivat rakentaneet majan metsään ja paistaneet lettuja. Miko oli ottanut valokuvia Santerista.


Syötiin sovussa, hyvä tunnelma koko illan. Otin napinpuolikkaan.


Pesen hampaat ja menen nukkumaan.


Pitkäperjantai 06.04.2012; 22.05


Kyllä sen pillerinpuolikkaan avulla yriteltiin, mutta sitten minulta meni halut, kun Airi sanoi sattuvan.


Aamulla sitä asiaa puitiin: lähinnä Airi puhui ja esitti niitä vanhoja syytöksiään; kyseli miten kauan tätä vielä jatkuisi. Kun kerroin tätä jatkuvan vielä viikon, hän sanoi tarkoittavansa asiaa 15 vuoden periodilla. Siihen minä en viitsinyt vastata mitään.


Menin töihin puoli 10 maissa.


Airi oli katsonut näytelmää Halosenniemeen. Kun päivällä soitin lippuvarauksia, paljastui että esitys onkin vasta viikon päästä.


Airin puhelimet eivät toimineen kumpikaan: ei lanka, eikä kännykkä. Siitä tuli sitten mukavaa sählinkiä.


Tulin kotiin 7 jälkeen. Syötiin.


Airi yrittää laittaa lumikenkiä matkaansa, muta ei niille löydy tarpeeksi isoa pussia.


Ihminen kasaa maksimimäärän vaikeuksia ympärilleen.


Tehtiin Riitan ja Kallen kanssa täydet päivät.


Riitta on sitkeä tekemään ja on oppinut ohjelman harvinaisen nopeasti. Kun huominen tehdään, meillä on homma sellaisessa mallissa, että hän voi pitää pääsiäispyhät vapaana ja saadaan työt viimeisteltyä ensiviikolla.


Menen nukkumaan ja lähden aamulla aikaisin töihin.


Lankalauantai 07.04.2012; 22.15


Viime yönä me sitten rakasteltiin pitkästä aikaa oikein kunnolla. Airi oli ymmärtänyt tilanteen ja kyllä hän siinä itsekin ihan mukana oli.


Lauantain aamutoimien jälkeen lähdin töihin. Airi jäi tekemään lähtöä Pieksämäelle.


Tehtiin Riitan ja Kallen kanssa tehokas päivä, kun puhelinkaan ei soinut. Riitta teki vesiplaanit ja lähti maalle. Minä lähdin 5 aikaan kauppaan, Kalle vielä jäi.


Selvittelin ostokset, tein salaatin ja söin kevyesti. Viinakauppa oli kiinni ja minulla on valkoviinilaatikko lopuillaan: kävin viinakaapin läpi, ei siellä juuri valkoviinejä ole. Korkkasin punaviinin, jonka nyt lipittelen loppuun ja menen nukkumaan.


Airille soitin: olivat siellä juuri syömässä hänen viemäänsä lampaanpaistia. Henki oli hyvä.


Roskapusseja tein kuukaudeksi tuossa illan viihteitä katsellessa.


Aamulla nousen, kun luontevasti herään, ja lähden töihin.


Pääsiäissunnuntai 08.04.2012; 23.00


Tämä päivä meni töissä ihan ketuille. Kallen kanssa taisteltiin jäähdytyksen mitoitusohjelman kanssa. Kyllä meidän luovuttaa piti: toisen nousulinjan aluetta ei saatu tasapainotettua.


Siinä meni Kallenkin päivä palasiksi. Hänellä olisi muutakin kirrettä siinä liian kanssa.


Pitää panna Erno tiistaina selvittämään sen minkä osaa. Sitten pitää saada apua jostain viisaammilta.


Se me todettiin Kallen kanssa, että joko koneet ovat liian tehottomia näin raskaaseen mitoitukseen tai sitten verkossa on jotain vikaa. Kallella on muitakin isoja mitoitettavia: siinä alkaa vitutuskäyrä nousta, jos kiireessä menee puolet ajasta tuijottaen hiiren nuolta, kun kone yrittää mitoittaa.


Pitää nyt yrittää rauhoittua ja saada tämä homma laskentaan. Nostaa sitten kissa pöydälle: siinä on nyt Tapsalla ja Lassella peiliin katsomisen paikka.


Tulin uutisille kotiin; Kalle lähti siitä kanssa saunaan.


Katselin Uutishuoneen toisen jakson ja soitin Airille; oli Pieksämäellä aloittamassa sienikastikkeen tekemistä. Olivat käyneet Pirkon kanssa Pertunmaalla ja kävelleet lumikengillä; Rake oli polttanut risuja maillaan. Olivat ajaneet Mikkelin kautta kotiin.


Selaan jonkin lehden ja menen nukkumaan.


Pääsiäismaanantai 09.04.2012; 23.30


Esko Leskinen laulaa tikulta. Airi toi tikun Pieksämäeltä: kaveri laulaa amatööriksi todella hyvin. Ammattilaisista iskelmälaulajista ainakin puolet on huonompia tulkitsijoita.


Elämässä tulee aina joskus positiivisia yllätyksiä. Tämä on minun mieleistäni musiikkia, mutta esityskin on laatuluokkaa. Minun pitää soittaa esittäjälle, kun olemme Airin mukaan istuneet samassa pöydässäkin Aku-Pekan häissä.


Tänään minä sain töissä paljon aikaan, vaikka ohjelma ei mitoittamaan suostunutkaan. Laitoin illalla kopiolaitokseen 17 megaa ja se meni näin pyhänä läpikin.


Tein muutenkin silput pois: voin huomenna keskittyä työselitykseen.


Anna ja Erik olivat kylässä: ennätettiin juuri tavata, kun tulin kotiin vasta ennen 10tä. Kävin kotiin tullessa ottamassa vielä löpöä.


Söin ruhtinaallisesti: avokadoa ja blinin, mädin ja katkarapujen kanssa; pääruokana lampaan sisäfileetä.


Hyvin tehty työ, hyvin syöty ja juotu ilta; hyvää musiikkia: mitä sen enempää ihminen toivoa voi!


Leskinen laulaa todella hyvin.


Mutta nyt kello on puolessa yön ja minun pitää mennä nukkumaan. Jatkan kuuntelua varmasti vielä monta kertaa.


Tiistai 10.04.2012; 22.45


Riitta pahoitti mielensä, kun olin mennyt hänen piirtämisiään peukaloimaan; ja siitä vielä lisää, kun ehdotin, että hän tekisi vesipuolen kalusteluettelon. Mutta joskus hän on vielä minun pedanttisuudestani kiitollinenkin.


Selvitin Esan kanssa 8.kerroksen asioita ja soitin Kaukollekin: sovittiin mitä wc-tiloissa tehdään ja sain Juhalle listan kalusteista.


Kävin samalla selvittämässä kerrosten lämmityspatteriasiat.


Samalla reissulla ajoin Sittarin kautta: vein takin pesulaan, ostin viiniä, Flooraa ja Oivariinia.


Illan selvitin silppuja ja tein työselitystä.


Riitta teki kalusteluettelon kuntoon: minun pitäisi se hienotunteisesti käydä läpi. En minä epäile sen oikeellisuutta: tällaisissa asioissa Riitta on nopea ja tarkka.


Sain soittamalla tulemaan kopiot, mutta en jaksanut niihin illalla alkaa paneutua.


Kyllä minua nyt stressi painaa jonkin verran päälle ja siitä pitää huolestua. Olen hikoillut tänään ja illalla on käsivarsissakin tuntunut pakotusta ja pistelyä. Tämä viikko pitää nyt selvittää ja sitten jotenkin yrittää lepäillä muissa merkeissä.


Kuuntelin päivällä Pasilan parkkihallissa Kari Heiskasen tarinaa sarjassa, Miten minusta tuli minä. Tällaisista ajattelevien ihmisten puheista saa uskoa elämäänsä.


Jari ja Miko olivat käyneet kylässä.


Söin lammasta.


Airilla on niska taas jumissa.


Pieni sota Lähi-Idässä jatkuu, vaikka Kofi Annan yrittää sitä sovitella. Siellä on vielä öljyä jäljellä.


Haagassa on tehty pankkiryöstö.


Pesen hampaat ja menen nukkumaan.


Keskiviikko 11.04.2012; 22.25


Tämä oli työn kannalta hyvä päivä. Saatiin aamulla käytyä paljon kuvia läpi: Riitta niitä sitä myöten tarkkoi.


Iltapäivällä lähdin Pasilaan: Niko Kauranen antoi meille neuvoja Aurinkoraitin ja mahdollisen tulevan arkiston paloasioista.


Kyllä sen arkiston voi siihen lvi-mielessä rakentaa, mutta alapohjan suhteen sitä Heinosen Mike vielä miettii: saattaa tulla kallis ratkaisu.


Illan lisäilin puhdistusluukkuja laskentasarjan iv-piirustuksiin.


On jollain tavoin helpottunut olo, kun työ on loppusuoralla. Sanoin jo tänään Riitalle, että hän voi lähteä huomenna lomalle.


Airi on pesulla ja minä lähden hänen jälkeensä.


Torstai 12.04.2012; 22.05


Talk:ssa oli Jan Anderssonin vetämä suuri susikeskustelu. Siinä oli porukkaa metsien miehestä ministeriin. Pontevia mielipiteitä puolin ja toisin. Löperöimmillään mielipiteet olivat susitytöillä Helsingin puistossa: olisivat menneet edes Rovaniemelle banderolleineen.


Saatiin homma tänään hyvään malliin ja Riitta lähti lomalle.


Hioin työselitystä illan ja laitoin sen Harrille luettavaksi. Kasaan huomenna paketin kuntoon, mutta jätän sen vielä lähettämättä kopiolaitokseen, ellei Kauko lähetä kopiointilistaa.


Viime yönä rakasteltiin. Ja tehtiin se hyvin.


Pesen hampaat ja menen nukkumaan.


Perjantai 13.04.2012; 22.45


Tein tänään tehokkaan silppupäivän. Aamulla siivosin pöydät turhista papereista ja järjestelin eri hommat mappeihin.


Söin ja järjestin aineiston kokousta varten.


Pertti piti AVIn kokouksen. Kokouksen jälkeen juteltiin tulevan mahdollisen arkiston asioista. Lupasin Pertille kustannusarvion tänään.


Ajoin sitten toimistolle ja tein sen ja vielä siihen liitteeksi luonnoksen mitä alueella pitäisi LVI-teknisesti tehdä.


Harri kävi päivällä työselitystä läpi ja soitte 3 kertaa muutamista muodollisuuksista. Tarkistin ne illalla tekstiin. Harrille tulee nyt työmaavaiheessa todellistakin työtä: siitä jo hänelle alustavasti kerroin.


Airi juttelee puhelimessa Ilmin kanssa. Kertoo miten Hullujen päivien tarjouksella pääsisi 180 eurolla Lontooseen. Ilmi on juuri sieltä tullut: olivat Maxin kanssa ja Rake täältä oli samaan aikaan.


Meidän pitäisi joku matka tehdä, mutta Santeri on niin hennossa kunnossa, ettei sitä voi yhtä päivää pitemmäksi jättää yksin. Pitää matkustella sitten, kun saadaan Santeri maalle.


Miten olisi Budapest, kun saadaan Santeri Hoilolaan?


Lauantai 14.04.2012; 22.35


Nousin aamulla 9 jälkeen. Oli siinä paljon lauantairutiineja: normaalien lisäksi putsasin vessan lavuaarin vesilukon.


Söin ja lähdin kaupungille vasta 12 jälkeen. Hain takin pesulasta.


Ajon Annelle ja ostin runokirjoja ja Enwallin esseekokoelman.


Hain Kulmavuorenkadulta postin.


Vein Tertulle kukan. Kyllä hän huononee koko ajan; oli taas kaatunutkin. Eija oli tulossa sinne kylään.


Ajoin Sittariin ja ostin ison lastin ruokaa.


Airi leikkasi tukan ja parran.


Talkkarin sijaisen oli unohtanut laittaa saunan päälle ja käytiin sitten suihkussa.


Syötiin herkutellen. Katseltiin illan viihteet. Otin napinpuolikkaan.


Sunnuntai 15.04.2012; 22.40


Tänään oli ensimmäinen keväinen päivä. Lumi suli auringon paisteessa, kun käveltiin pitkä lenkki iltapäivällä. Vartiokylän lahti oli puoliksi sula.


Luin päivällä Matti Kangaskosken esikoiskokoelman Tältä sinusta nyt tuntuu ja illemmalla Mervi Kantokorven arvostelun siitä eilisestä HSsta. Arvostelu ja analyysi oli hyvä, mutta etsityn syvällinen ja liian ylistävä.


Illalla kävin katsomassa Härmän. Sitä olisi hyvin voinut kolmanneksen lyhentää: moneen kertaan samaa puukkotappelua ja suutelemista.


Äsken katsoin Uutishuoneen uusinnan 3. jakson. Se on jäntevästi tehty sarja. Tai oli, silloin aikoinaan vieläkin purevampi.


Markku Valkosesta oli koko sivun juttu hänen jäädessään syksyllä eläkkeelle.


Rakasteltiin viime yönä. Ja tänään käveltiin yli tunti keväisessä päivässä. Ja työkiireetkin ovat nyt jonkinlaisessa hallinnassa.


Maanantai 16.04.2012; 21.45


Tein aamulla silppuhommia ja valmistelin ajatuksia ELYn kokousta varten. Siellä olikin oikein energiasäästäjänaiset asialla ja saatiin Pekan kanssa selvittää tosissaan, että nykyisellä ilmanvaihtosysteemillä ei muuttuvailmamääräistä systeemiä heidän neuvotteluhuoneisiinsa pystyttäisi rakentamaan.


Muutenkin homma jäi aika lailla levälleen. Vesalla ja Jounilla on käyttäjien kanssa luotu visio, mutta sen toteuttaminen sovitun budjetin puitteissa on mahdoton. Siinä jäi pattitilanne ja paljon selvitettävää.


Aikataulua puitiin ja se on omalla tavallaan hallinnassa, mutta Kimmo huomasi aivan oikein, että meillä menee syksyllä pahasti päällekkäin tämä 2.kerroksen kokoustilojen kanssa.


Otin vielä puheeksi moottoreiden ja mahdollisesti koneidenkin vaihdot C-siivessä. Kaikki olivat jo liian väsyneitä ja lähtivät siitä sitten yksitellen kävelemään. Tuli pois kävellessä vitutus päälle: minunko asia tämä on nyt sitten yksin hoitaa. Kai se niin menee: mitäs olet konsultiksi ruvennut!


No, huomenna koen sen haasteena!


Eilinen kävelylenkki teki illaksi nälän: söin päivällä liian pienen annoksen.


Ei Halosenniemeen ollut enää lippuja, mutta lisänäytöksiä on mahdollisesti tulossa: pitää seurata tilannetta.


Nyt kaikki on tasapainossa ja menen nukkumaan.


Tiistai 17.04.2012; 22.50

		Palkovenhe



		Maanantai 15.10.2012; 22.40



		Keskiviikko 17.10.2012; 22.50



		Torstai 18.10.2012; 23.00



		Perjantai 19.10.2012; 21.55, Hoilola



		Sunnuntai 21.10.2012; 21.15, Vuosaari



		Maanantai 22.10.2012; 23.25



		Tiistai 23.10.2012; 22.30



		Keskiviikko 24.10.2012; 23.10



		Torstai 25.10.2012; 23.00



		Lauantai 27.10.2012; 22.30



		Sunnuntai 28.10.2012; 22.05



		Tiistai 30.10.2012; 21.50



		Keskiviikko 31.10.2012; 22.05



		Torstai 01.11.2012; 23.10



		Perjantai 02.11.2012; 20.55, Hoilola



		Lauantai 03.11.2012; 23.00



		Sunnuntai 04.11.2012; 22.50, Vuosaari



		Tiistai 06.11.2012; 22.15



		Keskiviikko 07.11.2012; 22.30



		Perjantai 09.11.2012; 20.45



		Lauantai 10.11.2012, 22.50



		Sunnuntai 11.11.2012; 22.25



		Maanantai 12.11.2012; 23.50



		Tiistai 13.11.2012; 21.55



		Keskiviikko 14.11.2012; 21.55



		Torstai 15.11.2012; 22.25



		Perjantai 16.11.2012; 21.50



		Lauantai 17.11.2012; 22. 35



		Sunnuntai 18.11.2012; 22.00



		Maanantai 19.11.2012; 22.30



		Tiistai 20.11.2012; 22.40



		Keskiviikko 21.11.2012; 23.20



		Maanantai 26.11.2012; 23.25



		Tiistai 27.11.2012; 23.15



		Keskiviikko 28.11.2012; 23.25



		Torstai 29.11.2012; 23.05



		Perjantai 30.11.2012; 23.30



		Lauantai 01.12.2012; 22.10



		Sunnuntai 02.12.2012; 22.00



		Maanantai 03.12.2012; 23.05



		Tiistai 04.12.2012; 22.25



		Keskiviikko 05.12.2012; 22.10



		Torstai 06.12.2012; 21.35



		Perjantai 07.12.2012; 23.55



		Lauantai 08.12.2012; 23.15



		Sunnuntai 09.12.2012; 23.40



		Maanantai 10.12.2012; 23.05



		Tiistai 11.12.2012; 23.10



		Keskiviikko 12.12.2012; 22.05



		Torstai 13.12.2012; 23.25



		Perjantai 14.12.2012; 22.50



		Lauantai 15.12.2012; 22.30



		Sunnuntai 16.12.2012; 23.35



		Maanantai 17.12.2012; 22.45



		Tiistai 18.12.2012; 23.10



		Torstai 19.12.2012; 23.40



		Perjantai 20.12.2012; 22.55



		Maanantai 24.12.2012; 00.30



		Keskiviikko 26.12.2012; 19.55, Tapaninpäivä



		Torstai 27.12.2012; 23.15



		Perjantaina 28.12.2012; 23.10



		Sunnuntai 30.12.2012; 22.20









		Vuosi 2013

		Vuoden 2013 saatteeksi



		Tiistai 01.01. 2013; 02.15



		Keskiviikko 02.01.1013; 22.45, Turku Caribia



		Torstai 03.01.2013; 22.45



		Perjantai 04.01.2013; 23.00



		Sunnuntaina 06.01.2013; 12.50, Vuosaari



		Maanantai 07.01.2013; 22.05



		Tiistai 08.01.2013; 22.45



		Keskiviikko 09.01.2013; 23.15



		Torstai 10.01.2013, 22.10



		Lauantai 12.01.2013; 22.30



		Sunnuntai 13.01.2013; 21.45



		Maanantai 14.01.2013; 22.05



		Tiistai 15.01.2013; 22.00



		Keskiviikko 16.01.2013; 22.40



		Torstai 17.01.2013; 23.15



		Perjantai 18.01.2013; 22.50



		Lauantai 19.01.2013; 22.45



		Sunnuntai 20.01.2013; 22.50



		Maanantai 21.01.2013; 22.10



		Tiistai 22.01.2013; 23.30



		Keskiviikko 23.01.2013; 23.00



		Torstai 24.01.2013; 21.45



		Perjantai 25.01.2013; 23.20



		Sunnuntai 27.01.2013; 22.25



		Maanantai 28.01.2013; 22.50



		Tiistai 29.01.2013; 23.40



		Keskiviikko 30.01.2013; 23.05



		Torstai 31.01.2013; 22.20



		Perjantai 01.02.2013; 23.40



		Lauantai 02.02.2013; 23.35



		Sunnuntai 03.02.2013; 22.30



		Maanantai 04.02.2013; 22.40



		Tiistai 05.02.2013; 22.25



		Keskiviikko 06.02.2013; 22.25



		Torstai 07.02.2013; 23.55



		Lauantai 09.02.2013; 22.55, Skandia-Tampere



		Sunnuntai 10.02.2013; 11.25



		Tiistai 12.02.2013; 22.50



		Keskiviikko 13.02.2013; 22.40



		Torstai 14.02.2013; 22.15



		Perjantai 15.02.2013; 23.50



		Sunnuntai 17.02.2013; 20.45



		Maanantai 18.02.2013; 22.15



		Tiistai 19.02.2013; 22.05



		Keskiviikko 20.02.2013; 22.45



		Torstai 21.02.2013; 22.45



		Perjantai 22.02.2013; 22.25



		Sunnuntai 24.02.2013; 22.30



		Tiistai 26.02.2013; 22.15



		Keskiviikko 27.02.2013; 23.15



		Torstai 28.02.2013; 23.05



		Lauantai 02.03.2013; 22.45



		Sunnuntai 03.03.2013; 22.50



		Tiistai 05.03.2013; 21.55



		Keskiviikko 06.03.2013; 22.50



		Torstai 07.03.2013; 21.35



		Perjantai 08.03.2013; 23.10



		Sunnuntai 10.03.2013; 22.05



		Maanantai 11.03.2013; 22.40



		Tiistai 12.03.2013; 21.50



		Keskiviikko 13.03.2013; 22.25



		Torstai 14.03.2013; 23.05



		Perjantai 15.03.2013; 23.25



		Sunnuntai 17.03.2013; 22.50



		Maanantai 18.03.2013; 21.55



		Tiistai 19.03.2013; 23.15



		Keskiviikko 20.03.2013; 22.10



		Torstai 21.03.2013; 22.55



		Lauantai 23.03.2013; 00.40



		Lauantai 23.03.2013; 23.55



		Sunnuntai 24.03.2013; 22.55



		Maanantai 25.03.2013; 22.35



		Tiistai 26.03.2013; 22.40



		Keskiviikko 27.03.2013; 22.35



		Torstai 28.03.2013; 22.05



		Pitkäperjantai 29.03.2013; 22.15



		Lauantai 30.03.2013; 22.35, Hoilola



		Sunnuntai 31.03.2013; 22.40



		Maanantai 01.04.2013; 20.40, Vuosaari



		Tiistai 02.04.2013; 23.00



		Keskiviikko 03.04.2013; 23.10



		Torstai 04.04.2013; 23.15



		Perjantai 05.04.2013; 22.40



		Lauantai 06.04.2013; 22.25



		Sunnuntai 07.04.2013; 22.00



		Maanantai 08.04.2013; 23.25



		Tiistai 09.04.2013; 22.25



		Keskiviikko 10.04.2013; 23.05



		Torstai 11.04.2013; 23.10



		Perjantai 12.04.2013; 22.55



		Lauantai 13.04.2013; 22.30



		Sunnuntai 14.04.2013; 23.40



		Maanantai 15.04.2013; 23.55



		Tiistai 16.04.2013; 22.45



		Keskiviikko 17.04.2013; 23.05



		Torstai 18.04.2013; 22.00



		Perjantai 19.04.2013; 22.10



		Lauantai 20.04.2013; 22.25



		Sunnuntai 21.04.2013; 21.30



		Maanantai 22.04.2013; 22.35



		Tiistai 23.04.2013; 21.55



		Keskiviikko 24.04.2013; 22.20



		Torstai 25.04.2013; 22.15



		Perjantai 26.04.2013; 22.15



		Sunnuntai 28.04.2013; 22.20



		Maanantai 29.04.2013; 22.40



		Keskiviikko 01.05.2013; 00.50



		Keskiviikko 01.05.2013; 22.20



		Torstai 02.05.2013; 22.20



		Perjantai 03.05.2013; 22.05



		Lauantai 04.05.2013; 22.40



		Sunnuntai 05.05.2013; 22.50



		Maanantai 06.05.2013; 22.50



		Tiistai 07.05.2013; 22.35



		Keskiviikko 08.05.2013; 23.15



		Torstai 09.05.2013; 22.40



		Perjantai 10.05.2013; 23.15



		Sunnuntai 12.05.2013; 13.45, Hoilola



		Maanantai 13.05.2013; 23.10



		Tiistai 14.05.2013; 22.55



		Keskiviikko 15.05.2013; 21.55



		Torstai 16.05.2013; 22.05



		Perjantai 17.05.2013; 23.45



		Lauantai 18.05.2013; 23.35



		Sunnuntai 19.05.2013; 22.10



		Maanantai 20.05.2013; 23.20



		Tiistai 21.05.2013; 22.25



		Keskiviikko 22.05.2013; 22.35



		Torstai 23.05.2013; 23.20



		Maanantai 27.05.2013; 21.25



		Tiistai 28.05.2013; 21.45



		Keskiviikko 29.05.2013; 22.30



		Torstai 30.05.2013; 22.20



		Perjantai 31.05.2013; 23.00, Hoilola



		Sunnuntai 02.06.2013; 22.10, Vuosaari



		Maanantai 03.06.2013; 23.20



		Tiistai 04.06.2013; 23.35



		Keskiviikko 05.06.2013; 22.15



		Perjantai 07.06.2013; 21.15, Hoilola



		Lauantai 08.06.2013; 22.15



		Sunnuntai 09.06.2013; 23.25, Vuosaari



		Tiistai 11.06.2013; 00.40



		Tiistai 11.06.2013; 23.55



		Keskiviikko 12.06.2013; 23.05



		Torstai 13.06.2013; 23.40



		Perjantai 14.06.2013; 22.45



		Sunnuntai 16.06.2013; 21.40



		Maanantai 17.06.2013; 22.15



		Tiistai 18.06.2013; 22.30



		Keskiviikko 19.06.2013; 20.40



		Perjantai 21.06.2013; 00.10



		Maanantai 24.06.2013; 22.50



		Tiistai 25.06.2013; 22.50



		Keskiviikko 26.06.2013; 23.00



		Torstai 27.06.2013; 23.45



		Tiistai 02.07.2013; 22.30



		Keskiviikko 03.07.2013; 23.20



		Torstai 04.07.2013; 22.35



		Perjantai 05.07.2013; 23.20



		Sunnuntai 07.07.2013; 22.50, Hoilola



		Maanantai 08.07.2013; 22.20



		Tiistai 09.07.2013; 23.55



		Keskiviikko 10.07.2013; 23.40



		Torstai 11.07.2013; 23.45



		Sunnuntai 14.07.2013; 10.30



		Maanantai 15.07.2013; 22.00, Hoilola



		Tiistai 16.07.2013; 23.20



		Torstai 18.07.2013; 10.35



		Perjantai 19.07.2013; 00.15, Tampere



		Sunnuntai 21.07.2013; 22.25



		Maanantai 22.07.2013; 22.20



		Tiistai 23.07.2013; 23.30



		Perjantai 26.07.2013; 21.30



		Maanantai 29.07.2013; 01.05, Vuosaari



		Maanantai 29.07.2013; 23.45



		Tiistai 30.07.2013; 23.25



		Torstai 01.08.2013; 22.30



		Sunnuntai 04.08.2013; 23.05



		Maanantai 05.08.2013; 22.50



		Tiistai 06.08.2013; 23.15



		Keskiviikko 07.08.2013; 22.55



		Torstai 08.08.2013; 22.10



		Sunnuntai 11.08.2013; 23.20



		Maanantai 12.08.2013; 22.50



		Tiistai 13.08.2013; 23.40



		Keskiviikko 14.08.2013; 23.10



		Torstai 15.08.2013; 23.45



		Lauantai 17.08.2013; 22.35, Hoilola



		Sunnuntaina 18.08.2013; 22.15



		Maanantai 19.08.2013; 21.50



		Tiistai 20.08.2013; 23.00



		Keskiviikko 21.08.2013; 23.00



		Torstai 22.08.2013; 23.30



		Sunnuntai 25.08.2013; 21.10



		Maanantai 26.08.2013; 23.15



		Tiistai 27.08.2013; 23.05



		Keskiviikko 28.08.2013; 23.20



		Torstai 29.08.2013; 23.50



		Sunnuntai 01.09.2013; 00.55, Hoilola



		Sunnuntai 01.09.2013; 22.25



		Maanantai 02.09.2013; 22.30, Vuosaari



		Tiistai 03.09.2013; 23.55



		Keskiviikko 04.09.2013; 23.15



		Torstai 05.09.2013; 23.25



		Perjantai 06.09.2013; 22.25, Hoilola



		Sunnuntaina 08.09.2013; 00.20



		Sunnuntai 08.09.2013; 22.50



		Maanantai 09.09.2013; 22.35, Vuosaari



		Tiistai 10.09.2013; 22.50



		Keskiviikko 11.09.2013; 22.40



		Torstai 12.09.2013; 23.40



		Perjantai 13.09.2013; 23.15, Hoilola



		Lauantai 14.09.2013; 22.30



		Sunnuntai 15.09.2013; 22.20



		Maanantai 16.09.2013; 23.10, Vuosaari



		Tiistai 17.09.2013; 23.45



		Keskiviikko 18.09.2013; 23.50



		Torstai 19.09.2013; 23.40



		Perjantai 20.09.2013; 22.55, Hoilola



		Sunnuntai 22.09.2013; 23.00



		Maanantai 23.09.2013; 22.30, Vuosaari



		Tiistai 24.09.2013; 23.20



		Keskiviikko 25.09.2013; 22.45



		Torstai 26.09.2013; 22.50



		Perjantai 27.09.2013; 22.40, Hoilola



		Lauantai 28.09.2013; 23.10



		Sunnuntai 29.09.2013; 23.10



		Maanantai 30.09.2013; 23.20, Vuosaari



		Tiistai 01.10.2013; 23.40



		Keskiviikko 02.10.2013; 23.50



		Torstai 03.10.2013; 23.50



		Lauantai 05.10.2013; 22.20, Hoilola



		Sunnuntai 06.10. 2013; 22.45



		Maanantai 07.10.2013; 23.25, Vuosaari



		Tiistai 08.10.2013; 22.55



		Keskiviikko 09.10.2013; 22.55



		Torstai 10.10.2013; 22.30



		Perjantai 11.10.2013; 22.25



		Lauantai 12.10.2013; 21.50, Hoilola



		Sunnuntai 13.10.2013; 22.25

		Lauantai 26.10.2013; 21.30, Hoilola



		Sunnuntai 27.10.2013; 21.35



		Maanantai 28.10.2013; 22.35, Vuosaari



		Tiistai 29.10.2013; 23.05



		Keskiviikko 30.10.2013; 23.10



		Torstai 31.10.2013; 22.35



		Perjantai 01.11.2013; 23.25



		Lauantai 02.11.2013; 22.15, Hoilola



		Sunnuntai 03.11.2013; 22.30



		Maanantai 04.11.2013; 22.45, Vuosaari



		Tiistai 05.11.2013; 22.40

